Agrohemikalije su, kako im i samo ime govori, materije od kojih su, uglavnom hemijski, proizvedena veštačka đubriva, kao i široka lepeza pesticida, koji delotvorno uništavaju štetočine, korov ali ,,zahvaljujući“ svom hemijsko-toksičnom karakteru, uništavaju i korisne životinje, narušavaju ravnotežu u prirodi formiranu u beskrajno dugim vekovima.\nPriroda je oko nas, daje nam hranu, a zauzvrat zaslužuje da se brinemo za njen opstanak, mi koji živimo zahvalujući njoj. Šta treba uraditi ne bi li zemlja i cela priroda oko nas bila u stanju da nas i naše unuke i njihove unuke prehrani i omogući uslove za opstanak? Odgovor, koji se u današnje vreme često ponavlja glasi: pokrenuti poljoprivrednu proizvodnju po sistemu organske proizvodnje.\nSrbija proizvodi poljoprivredne proizvode ORGANSKOG kvaliteta, koji je već stekao puno pristalica širom zemlje. Upravo je susret velike srpske ORGANSKE porodice, koja je diskutovala o mnoštvu novih aspekata, podsticaja i pristupa u realizaciji organske proizvodnje u poljoprivredi, stilu života, seoskom turizmu, za Julijanu Šloserovu (Juliana Schlosserová), koja dolazi iz kompetentnog slovačkog organa za organsku proizvodnju, bio pravi doživljaj.\nReč je o atmosferi koja se stvorila na 1. Međunarodnom Forumu o organskoj proizvodnji, septembra 2009. godine, koji su organizovali entuzijasti organske poljoprivrede iz Selenče, Vojvodina (Srbija) pod vođstvom Jozefa Gašparovskog. Slovačka je u to vreme već bila zemlja članica EU i još joj je u svežem sećanju ostao put kojim je morala preći u organskoj proizvodnji prilikom pridruživanja – bio je to put sa mnogim preprekama, koji je Slovačka, pod vođstvom kompletnog državnog rukovodstva, uspešno savladala i uspešno se uvrstila među iskusne države Evrope, gde je respektovan njen profesionalni nivo. Slovačka je postala zemlja članica Evropske unije 1. maja 2004.\nVreme od održavanja MeđunarodnogForuma o organskoj poljoprivredi u Selenči je proticalo. U Slovačkoj je prvobitna ideja o pomoći Srbiji prerasla u spremnost da se prenesu na srpski narod iskustva, know-how, kao i znanja iz oblasti organske proizvodnje, i tako Srbiji približi sistem harmonizovan od strane Evropske unije u oblasti proizvodnje poljoprivrednih proizvoda ORGANSKOG kvaliteta i prenesu iskustva proživljena na sopstvenoj koži.\nPosle izrade projekta, koji je uspešno prošao na konkursu Ministarstva inostranih poslova Republike Slovačke, u oktobru 2009. su počele da se realizuju aktivnosti u okviru izgrađivanja sistema organske proizvodnje, harmonizovanog od strane Evropske unije, u Srbiji. Treba još napomenuti i to da je projekat SlovakAid SAMRS (Slovačka agencija za međunarodnu razvojnu pomoć) Ministarstva inostranih poslova Republike Slovačke finansiran isključivo iz sredstava budžeta Republike Slovačke.\nProjektni partner iz Srbije, na njegovom početku, bila je prof. Dr. Mirjana Milošević, sada državni sekretar Ministarstva poljoprivrede, šumarstva i vodoprivrede Republike Srbije. Od juna 2011. projektni partner iz Srbije je direktor Direkcije nacionalnih referentnih laboratorija sa sedištem u Zemunu iz Ministarstva poljoprivrede, trgovine, šumarstva i vodoprivrede Republike Srbije, Dr. Uroš Ungurović.\nMenadžer projekta je istovremeno i njegov autor Julijana Šloserova (Juliana Schlosserová), direktorka ,,Odbora životne sredine i organske poljoprivrede Centralnog zavoda za kontrolu i testiranja u poljoprivredi“, iz Bratislave. Upravo ovaj državni zavod je kompetentan organ za organsku proizvodnju u zemlji članici EU, Slovačkoj.\nProjekat razvojne pomoći Republike Slovačke SAMRS/2009/02/23 je namenjen izgrađivanju kompleksnog sistema organske poljoprivredne proizvodnje, koji primenjuje evropske standarde u uslovima Republike Srbije. Projekat uključuje elemente Evropske unije u sistem organske proizvodnje u Srbiji. Obuhvata široku i profesionalno složenu oblast sistema organske poljoprivredne proizvodnje specijalnog ORGANSKOG kvaliteta, koji štiti sve segmente životne sredine, proizvodi bezbednu hranu i pozitivno utiče na zdravlje potrošača i, na posletku ali ne manje važno, na zdravlje i dobrobit životinja.\nOdredba državnog kompetentnog organa za organsku proizvodnju u poljoprivredi u Republici Srbiji na osnovu standarda EU. Znači radi se o osnivanju državnog profesionalnog organa, koji će biti odgovoran za sistem u organskoj proizvodnji u Srbiji, kao i za profesionalno izvršavanje obaveza pojedinih elemenata organske proizvodnje u Srbiji.\nZnačajan segment delatnosti kompetentnog organa za organsku proizvodnju je i autorizacija privatnih kontrolnih organa za izvršavanje kontrole i sertifikacije u organskoj proizvodnji. Kontrolni organi moraju da ispunjavaju konkretno i jasno definisane uslove, koje će proceniti personal kompetentnog organa za organsku proizvodnju i, u slučaju ispunjenja standarda i uslova, ovim kontrolnim organima će izdati autorizaciju. Autorizovani kontrolni organi zatim potpadaju pod nadzor onog, ko im je izdao autorizaciju, znači kompetentnog organa za organsku proizvodnju.\nSistem mora biti jasan, i na svim nivoima mora ispunjavati niz uslova i standarda. Nadzor kompetentnog organa za organsku proizvodnju se vrši na osnovu nekoliko metoda profesionalno, objektivno i efektivno, da bi kompetentni organ, kao odgovoran organ države, mogao da ima garanciju u autorizovanim delatnostima, koje je moguće objediniti u dve oblasti: vršenje kontrole poštovanja principa i pravila organske proizvodnje od strane organskih proizvođača i, posledično izdavanje sertifikata za one proizvode, koji su bili proizvedeni u skladu sa principima i pravilima organske proizvodnje.\nObuka zaposlenih u Odeljenju organske proizvodnje u Zemunu, u Direkciji nacionalnih referentnih laboratorija Ministarstva poljoprivrede, trgovine, šumarstva i vodoprivrede Republike Srbije za izvršavanje zadataka i obaveza određenih pravnim okvirom u oblasti organske poljoprivredne proizvodnje, odvijala se na više nivoa: u Srbiji i u Slovačkoj.\nU okviru aktivnosti obučavanja sa personalom Odeljenja organske proizvodnje podeljena su ne samo teorijska već i bogata praktična iskustva personala slovačkog kompetentnog organa za organsku proizvodnju, naročito od strane zaposlenih u ,,Odboru životne sredine i organske poljoprivrede Centralnog zavoda za kontrolu i testiranja u poljoprivredi“ iz Bratislave (skraćno: „ÚKSÚP“).\nDiskutovalo se dugo, primeri su se proveravali u praksi, izmenjivana su gledišta, obavljane stručne konsultacije po pitanju postojećeg sistema u Srbiji i realnog izvršavanja zadataka i obaveza kompetentnog organa iz Srbije, u skladu sa standardima prava EU. Izraz „kompetentan organ za organsku proizvodnju“ je, po terminologiji EU, izraz za najviši državni profesionalni organ u oblasti organske proizvodnje, čiji zametak se u Srbiji nalazi u Odeljenju organske proizvodnje u Zemunu, u Direkciji nacionalnih referentnih laboratorija Ministarstva poljoprivrede, trgovine, šumarstva i vodoprivrede Republike Srbije.\nOdeljenje ekološke proizvodnje je osnovano u septembru 2010. u skladu sa članom 8 srpskog Zakona o organskoj proizvodnji, od maja 2010. Trenutno, za personal Odeljenja organske proizvodnje Republike Srbije, još uvej traje obuka od strane eksperata iz Slovačke i kontrolne aktivnosti menadžera projekta na temu odobranih profesionalnih oblasti i tematskih celina.\nSlovački projekat iz oblasti organske proizvodnje se nadalje fokusira i na primenu prava EU za oblast organske proizvodnje u srpsko pravo. Republika Srbija u ovoj izuzetno teškoj oblasti mora da ima viši cilj: primenjivanje harmonizovanog pravnog okvira EU u oblasti organske proizvodnje, koji će u budućnosti pomoći Srbiji u integracionim procesima ka Evropskoj uniji.\nOvde takođe važnu ulogu igra iskustvo Republike Slovačke. Slovačka je obradila tri teksta pravnih propisa o organskoj proizvodnji harmonizovana od strane EU: Zakon i dva Pravilnika. Tekst ,,Predloga zakona o organskoj proizvodnji“ je Slovačka obradila i predala srpskoj strani krajem 2009. godine, na žalost u procesu odobravanja je bio promenjen u: ,,Text zakona o organskoj proizvodnji“, koji je bio objavljen u maju 2010 u ,,Službenom glasniku Republike Srbije.\n“ Slovačka je predložila tekst Pravilnika, sa pravilima organske proizvodnje, u decembru 2009., koji je Slovačka prethodno preradila nadovezujući se na izmenjen tekst zakona iz maja 2010. Pravilnik je bio objavljen u julu 2011. Slovačka je takođe srpskim partnerima predala i tekst Pravilnika za uvoz proizvoda organske proizvodnje u Srbiju. Ovaj pravni dokument je trenutno u procesu donošenja. Srpska strana će da sačuva svoje opštevažeće specifičnosti u poljoprivrednoj proizvodnji, kao i specifičnosti u oblasti organske proizvodnje, već postojeće u Srbiji.\nNaravo, da je ovde izražen aspekt EU, naročito kod onih, čiji zadaci i obaveze imaju uticaj i izvan teritorije Srbije. U okviru projekta se radi o inkorporaciji elemenata evropskog pravnog okvira, koji se odnosi na sistem organske proizvodnje, kao i njenih principa i detaljnih pravila, i to u celom dijapazonu, po pitanju terminologije, obima delovanja pravnih propisa, organa i organizacija zainteresovanih za sistem organske proizvodnje, precizne specifikacije položaja, zadataka, odgovornosti i obaveza pojedinih organa i organizacija organske proizvodnje u Srbiji, autorizacije kontrolnih organizacija, vršenja kontrole i nadzora, autorizacije celog niza neorganskih ulaza u organsku proizvodnju, obeležavanja proizvoda, razmene informacija i tako dalje.\nNavedeni obim je potrebno primeniti na ceo obim organske poljoprivredne proizvodnje: to praktično znači od primarne poljoprivredne proizvodnje kod organskog proizvođača, preko prerade i proizvodnje organske hrane, organske stočne hrane, organskog semena, do skladištenja i obeležavanja. Harmonizovan pravni okvir od strane EU za organsku proizvodnju u Srbiji će obezbediti praktično izvođenje organske proizvodnje u Srbiji na nivou koji je akvivalentan EU.\nZnačajan aspekt projekta u oblasti pomoći organskoj proizvodnji u Srbiji je predstavljalo osnivanje domaćih funkcionalnih kontrolnih organizacija, koje će biti sposobne da izvršavaju kontrole svih tipova organskih proizvođača i da procenjuju da li u o kojoj meri se poštuju pravila organske proizvodnje. Posle izvršene profesionalne kontrolne delatnosti izdaju se sertifikati ekoloških proizvoda, koje su prozveli registrovani srpski organski proizvođači a kontrolisali su ih domaće kontrolne kuće.\nProjekat je uvažio i činjenicu da se u Srbiju uvoze organski proizvodi, pa je za kontrolu te delatnosti obučio personal srpskih kontrolnih kuća. Srpska strana je odredila dve domaće kontrolne kuće za projektne aktivnosti: ,,Organic Control System, doo“ Subotica („OCS“) i ,,Evrocert doo“ Beograd. Personal obe domaće kontrolne kuće je pokazao ogromno interesovanje za inkorporaciju elemenata EU ne samo u njihov svakodnevni profesionalni rad, već i u sisteme upavljanja kvalitetom. oBuke su izvođene u Srbiji i u Slovačkoj, i to ne samo na teorijskom već i na praktičnom nivou: primeri na terenu, rad pod kontrolom, samostalna praktična primena znanja, diskusije, provera znanja kroz diskusiju i konsultacije, koje je organizovao menadžer projekta.\nPredavači su bili vrsni eksperti iz slovačke autorizovane kontrolne kuće, kao i iz oblasti praktične realizacije standarda sistema upravljanja kvalitetom na nivou EU. Domaće kontrolne kuće ,,Organic Control System, doo“ („OCS“) i ,,Evrocert doo“ su svoj rad sa uspehom uskladili za zahtevima euvopskih standarda upravljanja sistemom kvaliteta EN 45 011 i ISO 17 020. Ocenjivanje je izvršila potpisnica Evropske akreditacije Slovačka nacionalna akreditaciona služba ( „SNAS“) iz Bratislave.\nOcenjivanje je izvršeno u sedištu kontrolnih kuća, kao i na terenu, za vreme letnjih meseci 2011 godine. Visoki profesionalni nivo domaćih kontrolnih kuća ,,Evrocert, doo“ Beograd i ,,Organic Control System, doo“ Subotica („OCS“), duboko razumevanje elemenata kvaliteta i njihovo svakodnevno korišćenje u u praksi prilikom izvršavanja kontrola i izdavanja sertifikata ORAGNSKOG kvaliteta od strane personala ovih kuća svedoče o tome, da je Srbija učvrstila svoju poziciju u zrelim stručnim krugovima u oblasti organskej proizvodnje, i to na nivou EU i po međunarodnim merilima\nRepublika Srbija je zemlja izrazitih ekonomskih potencijala u poljoprivrednoj proizvodnji. Relativno visoki deo stanovništva živi od poljoprivredne proizvodnje, što će u budućnosti predstavljati značajan uslov za održivi razvoj sela i samodovoljnost u snabdevanju stanovništva domaćom, srpskom hranom. Srbija je zemlja, koja neprestano razvija svoju naučnu i stručnu bazu, koja takodje predstavlja jedan od stubova održivog razvoja poljoprivredne proizvodnje, i to na višem nivou, primenjujući moderne i efektivne pristupe u primarnoj proizvodnji i preradi biljnih i životinjskih proizvoda.\n,,Kvalitet srpskih poljoprivrednih proizvoda“, njhova ,,zdravstvena ispravnost i bezbednost“ predstavljaju tematski milje, koji je već odomaćen u srpskom jeziku. Srpski potrošač ima mogućnost bogatog izbora iz širokog dijapazona domaćih prehrambenih proizvoda, koji se prodaju u brojnim prehrambenim prodavnicama, omiljenim organskim zelenim pijacama, mirisnim pekarama, kojih ima na svakom koraku, u malim, prijatnim restoranima koji u ponudi imaju tradicionalna jela, ili ponude srpske zdrave hrane u specijalizovanim prodavnicama.\n,,Prodaja sa dvorišta“ lokalnih proizvoda (često je reč o regionalnim specijalitetima) uvek predstavlja jednu od živih aktivnosti srpskog sela, koja je neodvojiva od razvoja seoskog turizma, koji doprinosi razvoju života na selu. U suštini, svi nabrojani aspekti spadaju u aspekte poljoprivredne proizvodnje, računajući i proizvodnju hrane ORGANSKOG kvaliteta.


IO NBS odlučio: referentna kamatna stopa i dalje 4 odsto – Balkanekspresrb.rs\nIZVRŠNI odbor Narodne banke Srbije odlučio je na današnjoj sednici da referentnu kamatnu stopu zadrži na postojećem nivou od 4 odsto.\nPri donošenju odluke o zadržavanju referentne kamatne stope, Izvršni odbor je imao u vidu efekte dosadašnjeg ublažavanja monetarne politike, kao i očekivano kretanje inflacije u narednom periodu. Prema oceni Izvršnog odbora, na povratak međugodišnje inflacije u granice cilja uticaće pre svega niska baza kod cena naftnih derivata, postepen rast agregatne tražnje u Srbiji i postepen rast inflacije u međunarodnom okruženju, dok će je niski troškovi u proizvodnji hrane još neko vreme usporavati.\nIzvršni odbor je imao u vidu i dalje prisutnu neizvesnost na međunarodnom robnom i finansijskom tržištu, uticaj rizika po tom osnovu na kretanje inflacije i kretanje kapitala ka zemljama u razvoju. Ipak, otpornost naše ekonomije na spoljne potrese veća je nego ranije, kao rezultat doslednog sprovođenja mera fiskalne konsolidacije i strukturnih reformi. Zahvaljujući tome, smanjenje fiskalne i spoljne neravnoteže se nastavlja i makroekonomski izgledi naše ekonomije dodatno su poboljšani, što potvrđuju i projekcije relevantnih međunarodnih institucija. Rizici iz međunarodnog okruženja takođe bi mogli biti umanjeni ekspanzivnijim karakterom monetarnih politika vodećih centralnih banaka u narednom periodu.\nNa današnjoj sednici, Izvršni odbor je takođe usvojio avgustovski Izveštaj o inflaciji, koji će javnosti biti predstavljen u sredu, 17. avgusta. Tom prilikom, odluke monetarne politike i makroekonomska kretanja koja ih opredeljuju biće detaljno obrazloženi.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 8. septembra.♦\nTagsIzvršni odbor kamata NBS


RTCG - Radio Televizija Crne Gore - Nacionalni javni servis :: Korona virus - Crna Gora :: U BP, NK i BA kritično 34 pacijenta\n07. 01. 2021. 10:44 >> 12:31 0\nU Opštoj bolnici u Bijelom Polju sedam pacijenata zaraženih virusom korona je životno ugroženo, isto toliko kritično je u Beranama, dok se u nikšićkoj bolnici njih 20 bori za život, saopšteno je iz tih zdravstvenih ustanova.\nU Opštoj bolnici u Bijelom Polju na kovid odjeljenju hospitalizovano je 19 pacijenata, saopštio je Radiju Crne Gore doktor Drerol Muratović.\n„Od 19 hospiatlizovanih pacijenata sedam je životno ugroženo i tri pacijenta priključena su na respirator“, naveo je Muratović.\nU Opštoj bolnici u Nikšiću liječi se 96 pacijenata sa težom kliničkom slikom, saopštio je direktor Ilija Ašanin.\n„Od tih 96 hospitalizovanih 20 životno ugoženih smješteno na jedinici Intenzivne njege. Na neinvanzivnoj ventilaciji je devet pacijenata. Ostali pacijenti su stabilnih vitalnih parametara i dobro se osjećaju o ovom trenutku“, kazao je doktor Ašanin za Radio Crne Gore .\n“Sedam pacijenata ima tešku kliničku sliku i svi se nalaze na neinvanzivnoj ventilaciji”, navodi se u saopštenju.\nOpšta bolnica Bijelo Polje Korona virus Opšta bolnica Nikšić


Apelacioni sud petog okruga u SAD naložio je da se obustavi primena pravila o obaveznoj vakcinaciji zaposlenih u velikim kompanijama protiv kovida 19, navodi se u odluci suda.\nPodsetimo, Bela kuća je u četvrtak saopštila da je Odeljenje Ministarstva rada zaduženo za zaštitu na radu obavezalo sve kompanije sa preko 100 zaposlenih da sprovedu vakcinaciju najkasnije do 4. januara naredne godine.Apelacioni sud je danas naložio da se obustavi primena ovog pravila pozivajući se na „ozbiljna zakonodavna i ustavna pitanja“.Jedanaest američkih država pokrenulo je prethodno tužbu protiv naredbe predsednika SAD Džozefa Bajdena, prema kojoj desetine miliona ljudi u kompanijama koje broje 100 ili više zaposlenih, a imaju ugovore o poslovima sa federalnim vlastima, moraju da budu vakcinisane protiv virusa korona ili da se testiraju na nedeljnom nivou.\nsvet, apelacioni sud, kompanije, vakcinacija, amerika, društvo\n20:39 06.11.2021 (Osveženo: 20:41 06.11.2021)\nPodsetimo, Bela kuća je u četvrtak saopštila da je Odeljenje Ministarstva rada zaduženo za zaštitu na radu obavezalo sve kompanije sa preko 100 zaposlenih da sprovedu vakcinaciju najkasnije do 4. januara naredne godine.\nApelacioni sud je danas naložio da se obustavi primena ovog pravila pozivajući se na „ozbiljna zakonodavna i ustavna pitanja“.\n„Na taj način, primena pravila se obustavlja do dalje odluke suda po tom pitanju“, navodi se u odluci suda koju je na svom Tviter nalogu objavio glavni tužilac države Teksas koja se između ostalih usprotivila obaveznoj vakcinaciji.\nJedanaest američkih država pokrenulo je prethodno tužbu protiv naredbe predsednika SAD Džozefa Bajdena, prema kojoj desetine miliona ljudi u kompanijama koje broje 100 ili više zaposlenih, a imaju ugovore o poslovima sa federalnim vlastima, moraju da budu vakcinisane protiv virusa korona ili da se testiraju na nedeljnom nivou.\n5 Novembar, 16:06\n16:41Rusi bez himne, ali – svet je morao da ustane pred ruskim klasikom /video/\n16:36Uživo: Rusi krenuli u pohod na polufinale


Srbija: Dopis bankama za vraćanje kartica zadrzanih u bankomatima - Biznis info portal - Bilans.ba\nHomeVijestiSrbija: Dopis bankama za vraćanje kartica zadrzanih u bankomatima\nBEOGRAD – Narodna banka Srbije uputila je dopis svim bankama prihvatiocima platnih kartica, da primjene procedure na osnovu kojih će, nakon prijave i zahtjeva korisnika za vraćanje kartice koja je zadržana u bankomatu druge banke, a nije predmet sumnje pokušaja zloupotrebe, moći da je sigurno vrate u roku od najduže dva radna dana, od trenutka prijave korisnika.\nKartice se vraćaju u ekspozituri u kojoj se nalazi bankomat u kojem je kartica privremeno zadržana ili u najbližoj ekspozituri u slučaju da je kartica zadržana u bankomatu koji se ne nalazi u ekspozituri banke prihvatioca, saopštila je NBS.\nCentralnoj banci se u prethodnom periodu obratilo više korisnika platnih kartica izdatih od pružalaca platnih usluga u Srbiji koji su pokušali da podignu gotovinu na bankomatu druge banke u zemlji i čija je platna kartica iz nekog razloga privremeno zadržana u bankomatu, da postupak vraćanja zadržane kartice traje veoma dugo.\nNavodi u tim obraćanjima ukazuju na to da banke prihvatioci, koje su pružaoci jednokratne platne usluge isplate gotovog novca na bankomatima, nakon prijave i zahtjeva za vraćanje zadržane kartice najčešće upućuju korisnika na banku izdavaoca kartice, kažu u NBS.\nIz tog razloga, cijeli postupak i vraćanje korisnicima privremeno zadržane kartice traje veoma dugo, a u pojedinim slučajevima korisnici ne mogu da preuzmu karticu i po nekoliko nedjelja, iako je razlog zadržavanja kartice najčešće jednostavan, kažu u NBS.\nRadi veće efikasnosti ovog procesa, bankama prihvatiocima je naloženo da po saznanju da je kartica zadržana u bankomatu, najkasnije narednog radnog dana, obavijeste banku izdavaoca u slučaju zadržavanja kartice.\nI to bez obzira da li je korisnik prijavio zadržavanje kartice ili to nije učinio, kako bi dobila potvrdu banke izdavaoca kao neophodan preduslov za vraćanje kartice i da banka izdavalac u najkraćem roku po prijemu tog obavještenja, u skladu sa ugovorenim načinima komunikacije, u elektronskom obliku obavesti korisnika kartice o slučaju zadržavanja kartice, navela je NBS. Tanjug\nObjava Srbija: Dopis bankama za vraćanje kartica zadrzanih u bankomatima prenijeta sa portala Capital.ba – Informacija je capital.\nUvoz životinja u BiH 15 puta veći od izvoza


Fondacija - Radio-televizija Unsko-sanskog kantona\nSve vijesti koje uključuju pojam: Fondacija\nBOSANSKA KRUPA, 27. novembra - Općina Bosanska Krupa svake godine podrži sve projekte koji prođu kroz Omladinsku banku Bosanske Krupe. Bitno je naglasiti da su svi projekti sa kojima se apliciralo zadovoljili uslove iz javnog poziva. Ono što nam je važno da imamo mlade ljude koji hoće da rade, koji znaju i pišu projekte ...\nUSK: U OKVIRU INTERNATA FONDACIJE FATIH ZA UČENIKE OSIGURANI OPTIMALNI USLOVI\nBIHAĆ, 2. maja - U Bosni i Hercegovini Fondacija "Fatih" ima 20 internata, u USK dva - jedan u Bihaću i jedan u Cazinu, s tim da u Bihaću imaju i ženski internat. U proteklih 14 godina, pod svoje okrilje primili su oko 350 učenika iz USK. Trenutno je u muškom i ženskom internatu 18 učenika koji školske ...\nBIHAĆ: PREDSTAVLJENI REZULTATI DVOGODIŠNJEG PARTNERSTVA\nBIHAĆ, 12. novembra - Kako je istaknuto, realizirana su 23 projekta i pokrenuta dva mikrobiznisa koja su pokrenuta i realizirana zajedničkim sredstvima Fondacije "Mozaik" i Grada Bihaća. Saradnja je ostvarena na osnovu potpisanog memoranduma vrijednosti 102.000 KM za četverogodišnji period. Kako je istaknuto, ...\nBERBEROVI MOTIVI KAO MODNI DETALJI\nSARAJEVO, 19. jula - Fondacija koja nosi Berberovo ime u prodaju je stavila kišobrane, svilene marame, majice, torbe, dekorativne jastuke i druge modne detalje sa prepoznatljivim motivima djela ovog umjetnika, rođenog Petrovčanina. Za sada ih je moguće kupiti u Sarajevu, Zagrebu, Rovinju i Šibeniku te u Italiji, Kataru ...\nPREDNOSTI SARADNJE: GRAD CAZIN, OPĆINA BOSANSKA KRUPA I FONDACIJA IMPAKT U PODRŠCI PODUZETNIŠTVU\nUSK, 7. juna - Grad Cazin i Općina Bosanska Krupa sa fondacijom IMPAKT potpisali su Ugovor o partnerstvu na realizaciji programa podrške poduzetništvu kroz YEP Inkubator poslovnih ideja u Cazinu i Bosanskoj Krupi. Saradnja bi između ostalog trebala rezultirati finansijskom, stručnom i mentorskom podrškom za pet ...\nNAJAVLJUJEMO: GOST DNEVNIKA BESIM DIZDARIĆ\nBIHAĆ, 11. januara – Urednica TV Dnevnika Aida Štilić razgovarat će sa gostom o temama iz područja rada i funkcioniranja Fondacije, kao i o aktuelnim pitanjima koja su vezana za decenijski aktuelne događaje te posljedice agresije i rata u BiH.\nBIHAĆ: KANTONALNOJ BOLNICI KUVAJĆANI DONIRALI HEMODIJALIZNI APARAT\nBIHAĆ, 24. Novembra - Humanitarna fondacija „El Nedžat“ iz Kuvajta, donirala je deset hemodijaliznih aparata kliničkim centrima i zdravstvenim ustanovama u BiH, vrijedne 200.000 KM. Novi dijalizni aparat dobila je i Kantonalna bolnica u Bihaću koji je već stavljen u funkciju. Hvale je ovo vrijedna donacija ...\nIZ U BIH DONIRA DESET HEMODIJALIZNIH APARATA: SKROMAN DOPRINOS ZA SIGURNIJU USLUGU PACIJENTIMA\nSARAJEVO, 23. novembra - Islamska zajednica u Bosni i Hercegovini shodno svom trajnom opredjeljenju ka dobrotvornom radu odlučila je donirati deset hemodijaliznih aparata kliničkim centrima i zdravstvenim ustanovama u BiH. Donaciju vrijednu 200.000 KM, IZ realizovaće posredstvom Vakufske direkcije, a u saradnji s dugogodišnjim ...


Prošle nedelje nadležni su samo upozoravali građane da je nošenje maski obavezno, a od danas je krenula kontrola, kao i kažnjavanje. Podsetimo, Vlada Srbije donela je odluku da kazna za sve one koji ne budu nosili maske tamo gde je ona obavezna bude 5.000 dinara.\nU Beogradu obavezne maske u prevozu i zatvorenom prostoru\nKako su obelodanili nadležni, za kažnjavanje će biti zaduženi isključivo sanitarni inspektori Ministarstva zdravlja koji će imati podršku pripadnika policija i Komunalne policije.\nInteresantno je, međutim, kako su istakli nadležni, da će im u tome pomagati i kamere koje se nalaze u autobusima, trolejbusima, tramvajima...\n- U svim našim autobusima imamo kamere zbog bezbednosti putnika i vozača, te iz našeg Operativnog centra možemo da vidimo da li u nekom autobusu ima ljudi bez maske. Sanitarna inspekcija Ministarstva zdravlja je nadležna za kažnjavanje, jer je reč o zdravstvenom propisu, a Komunalna milicija će asistirati u tom poslu - rekao je zamenik gradonačelnika Goran Vesić.\nVanredna situacija u prestonici uvedena je na dve nedelje, a onda će se ponovo analizirati stanje sa epidemijom korona virusa.\nBONUS VIDEO: Kako se virus širi bez maski, a kako sa njima?\nKako izgleda širenje zaraze sa i bez maske\nŽitelji Karaburme nastavili su i danas protest u Ulici Marijane Gregoran na Karaburmi započet nakon vesti o smrti devetogodišnjeg Stefana B. kog je na pešačkom prelazu pregazio tridesetosmogodišnji Lazar Galić i traže da odgovorni za njegovu smrt bude propisno kažnjen. Beograđani su posebno ogorčeni jer Galić iza sebe ima ogroman dosije sa čak 16 presuda i pored svega toga do juče je bio na slobodi.\nBEOGRADSKA BUKA DOŠLA DO AMERIKE Svetski mediji o vikend torturi kafića i noćnih klubova\nBuka, kao veliki komunlani problem u našoj prestonici, stigla je i do svetskim medija. Američka novinska agencija "Asošijejted pres" (AP) kroz iskustva Beograđina piše na svom sajtu o teroru koji im stavara buka iz kafića i klubova.\nSvaka od nas može biti KAO BALERINA bez obzira na to koliko imate godina, evo i kako (VIDEO)\nKao devojčica maštali ste da jednog dana postanete balerina, a sada kao odrasla osoba, žena, majka, baka, devojka to možete i da ostvarite i da zaigrate kao balerina.\nDROGA SAKRIVENA U BANANAMA U Draču zaplenjeno 6,5 kilograma kokaina, stigao sa tovarom iz Ekvadora


Privatnici u problemima – bez brzih reformi, očekuje nas propast privrede!\nKako ojačati oslabljeni privatni sektor?\nBosna i Hercegovina ima relativno slab privatni sektor i ozbiljne poteškoće u privlačenju investitora. Bolji zakoni i pravila su nam prijeko potrebni kako bi se zaštitili ulagači, uključujući i korporativno upravljanje, jačanje prakse upravljanja rizicima, a samim time i poboljšao pristup finansiranju, i to posebno za nove firme. Iz Evropske unije konstatno stižu upozorenja da bh.vlasti trebaju hitno raditi na ubrzanju reformi potrebnih za jačanje okvira za rješavanje nelikvidnosti, poticanje privatizacije i novih poslova.\nDuljko Hasić, ekonomski analitičar u Vanjskotrgovinskoj komori Bosne i Hercegovine kazao nam je da podaci o ekstremno niskim inostranim investicijama u 2013. i u prvih deset mjeseci dovoljno govore o tome koliko trebamo biti zabrinuti.\nOn ističe da je dramatičan pad stranih investicija rezultat prvenstveno neuspješne ekonomske politike bh. vlasti, jer se ne popravlja poslovno okruženje.\n- Investitori u BiH, kako strani tako i domaći, se već duže vrijeme suočavaju sa vrlo ozbiljnim izazovima u poslovnoj klimi zbog nedosljednosti u propisima i primjeni brojnih administrativnih procedura na raznim nivoima vlasti, ekonomskih, pravnih, političkih i ostalih podijeljenosti što izaziva negativan efekat na dugoročni održivi razvoj naše zemlje. Također, prepreke u poslovanju u BiH su neefikasnost državne uprave, netransparentnost javnih nabavki, korupcija kao i pravna nesigurnost – kazao je Hasić.\nFoto: Avaz (Hasić: Neuspješna ekonomska politika bh. vlasti)\nOn je istakao da BiH treba stabilan i predvidiv zakonski okvir, usaglašene domaće propise s EU propisima, efikasno sudstvo, efikasniji stečajni okvir, efikasan mehanizam implementacije propisa, bolji pristup finansiranju, efikasnije korporativno upravljanje.\n- Brze i efikasne ekonomske i struktukturalne reforme, uvažavajući glas poslovne zajednice u kreiranju propisa i boljeg poslovnog ambijenta može biti signal za promjenu imidža u pozitivnom smjeru. Domaća mala i srednja preduzeća su jako bitna za privlačenje više stranih ulaganja jer te investicije, posebno ako su kvalitetne i sofisticirane, traže i mrežu lokalnih dobavljača, a toga manjka u BiH zato što firme nisu likvidne, nemaju iskustva, nemaju standarde – objašnjava Hasić.\nPrema njegovim riječima, domaća preduzeća možda nemaju mogućnosti za poslovanje kao strane kompanije, ali mogu da rade na tržištu regiona ili u privrednim granama kao što su poljoprivreda, metalska, drvoprerađivačka industrija, pri čemu je važno da ne ostanu izvoznici sirovina i poluproizvoda već da povećavaju dodanu vrijednost proizvodnje.\n- Važno je da Zakon o radu bude u skladu sa evropskim propisima i malo liberalniji da bi poboljšao mogućnosti za zapošljavanje u domaćim i stranim firmama, kao i da se unapređuje kvalitet radne snage jer ima puno nezaposlenih, ali istovremeno nedostaju stručnjaci u nekim oblastima – naveo je Hasić.\nBirokracija s kojom se investitori suočavaju u BiH, dodaje on, jednostavno spriječava normalan protok privrednih aktivnosti, investicija, ostvarenje definiranih rokova i povratak kapitala.\n- Potrebno je, između ostalog, izvršiti harmonizaciju poreznih propisa na nivou države, smanjiti porezna opterećenja, parafiskalne namete i broj administrativnih procedura za plaćanje poreza, pojednostaviti postupke i skratiti rokove za dobijanje ekoloških i građevinskih dozvola, modernizirati zakonodavstvo iz područja energetske efikasnosti i obnovljivih izvora energije, uspostaviti jedinstven pravni režim u području koncesija, te ubrzati sudske procedure – dodao je Hasić.\nAlija Remzo Bakšić, direktor Asocijacije poslodavaca u BiH, smatra da je odnos zaposlenih u privatnom i javnom sektoru nepovoljan.\n- Privatni sektor je ima jako puno problema zato što je u odnosu na javni, od strane države stavljen u diskriminirajući položaj. Privatne kompanije kad se nađu u problemima, Porezna uprava odmah pristupa blokadi računa, pokreću se procesi, naplate, a s druge strane kod javnog sektora i kod preduzeća koja su u državnom vlasništvu obavlja se reprogramiranje obaveza, smanjena osnovica za obračunavanje poreza, opraštanje ili otpis dugova – kazao je Remzo Bakšić.\nFoto: Avaz (Bakšić: Odnos zaposlenih u privatnom i javnom sektoru nepovoljan)\nPosebno je istakao kapital, koji je na bh. tržištu je veoma visok, nedostupan, da bi domaće privatne kompanije mogle da se razvijaju dinamičnijim tempom, što bi na određen način popravilo poziciju cijele naše ekonomije.\n- Kada se radi o pokretanju novih biznisa, kad se radi o malim i srednjim preduzećima, tu bi trebalo napraviti fiskalnu politiku na takav način da se malim kompanijama u prvim godinama napravi jedna progresivna fiskalna skala, da se krene sa nekim nižim stopama. Na taj način bi im omogućili da za jedan vremenski period, ne duži od pet godina stanu na nogu i mogu konkurisati većim kopmanijama – naveo je Remzo Bakšić.\nPrema njegovim riječima ljudi u privatnom sektoru snalaze se na osnovu svojih ličnih procjena,jer ne postoje strategije niti analize.\n- Kod nas ima i dosta potencijala u prehrambenoj industriji, ali ono zaista mora imati veću podršku od države, na način da se stabilizira, da sve svoje prirodne i ljudske resurse iskoristi i zaposli – dodao je Remzo Bakšić.\nTonćo Barbarić, direktor kompanije “Feal” iz Širokog Brijega smatra da je prije svega potrebno stvoriti novi ambijent u privatnim sektorima i u ukupnoj privredi kako bi ona pravilno funkcionirala.\n- Glavni problem jeste taj što inostrani kupci nemaju povjerenja u firme koje dolaze sa ovih prostora, bez obzira kakve one bile, privatne ili društvene. Potrebno je promijeniti ambijent i razvijati samopouzdanje kako bi firme iz BiH mogle konkurirati ostalim firmama u Evropskoj Uniji – kazao je Barbarić za „Avaz“.\nFoto: Avaz (Barbarić: Inostrani kupci nemaju povjerenja)\nOn dodaje da bi mediji i sve institucije koje su asocijacije privrede trebali afirmirati firme koje imaju izvoz i proizvod, a sve s ciljem sticanja jačeg samopouzdanja. Kako kaže, strani kupci i partneri vide da se na ovim prostorima može uspješno poslovati.\n- Kada se neko opredjeli da investira za nešto u BiH, on to radi isključivo iz interesa a ne zato što to voli. U tom slučaju ne smije biti administrativnih prepreka i investitor mora imati dobre uvjete za to, povoljnu cijenu radne snage, energije...Ako mu se to ne obezbijedi, on će naći bolju ponudu u okolišu, a kapital, naravno, ide gdje mu je ugodnije – naglašava Barbarić.\nMnogi poslodavci smatraju da vlasti trebaju hitno raditi na ubrzanju reformi za poticanje privatizacije i novih poslova kroz formiranje boljih zakona i pravila.\nZakoni su u jednom dijelu korigirani, tako da su date određene beneficije za ostvarenje dobiti u jednom periodu, ali prema mišljenju Barbarića, to je još uvijek nedovoljno.\n- S jedne strane, kada se gleda cijena kapitala u drugim državama, a naročito u EU, u odnosu na cijenu kapitala na ovim prostorima, onda smo mi u totalno nepovoljnom položaju i to je jedan od bitnih faktora koji otežavaju razvoj privatnog sektora u BiH. Sve je vezano za proces stvaranja boljih uvjeta koji zavisi i od nas koji radimo, od proizvoda koje izvozimo, od uposlenika i kooperanata s kojima surađujemo – ističe Barbarić, koji naglašava da bi se firme iz BiH trebale staviti u konkurentski položaj sa sličnim firmama i proizvodima u Evropi, jer se na taj način pronalaze nedostaci i načini njihovog korigiranja.\nIako je Barbarić skeptičan kada su u pitanju aktivnosti vlasti koje bi mogle podstaći jačanje privatnog sektora, kaže da je uvjeren da će se situacija popravljati u budućnosti.\n- Vlast je izgleda sama sebi dovoljna, tako da je vrlo teško očekivati neke reforme od njenih predstavnika, a s druge straneasocijacije koje su veza između privrede i vlasti su dobro otuđene od stvarnih potreba.Ma koliko god bila negativna situacija i ma koliko god opadao odnosno stagnirao privatni sektor u BiH, tako i neke vitalne firme koje su se osposobile radeći na ovim prostorima,uspješno konkuriraju firmama i proizvodima u Njemačkoj, Austriji ili Švicarskoj. Dakle, pokazuju se kao dobre firme na međunarodnoj utakmici što je itekako pozitivno za razvoj privatnog sektora u BiH – zaključio je Barbarić.\nPrema mišljenju Siniše Vukelića, novinara i urednika portala Capital.ba, izuzetno nestabilna politička situacija na nivou entiteta, kantona i cijele BiH je velika prijetnja razvoju privatnog sektora i privlačenju stranih ivestitora u državu, bez obzira što imamo niske poreze i druge finansijske pogodnosti.\n- Investitori se plaše. Ozbiljni investitori koji imaju dugoročne planove da djeluju na jednom prostoru, ne mogu prihvatiti činjenicu da se u našoj državi zakoni brzo mijenjaju čak i ako idu u njihovu korist. Zbog toga oni ne mogu planirati projektovanje prihoda u i rashoda u dužem vremenskom periodu na prostoru naše zemlje – kazao je Vukelić.\nFoto: Avaz (Vukelić: Investitori se plaše)\nOn dodaje da su katastrofalno loše privatizovane, spore, glomazne i preskupe administracija i birokratija također veliki problem za ulagače. Tome svjedoče različiti propisi i adsministrativno parafiskalni nameti na svakom nivou vlasti.\n- Popisi u Federaciji BiH i u RS-u na različite načine regulišu određene oblasti. Različiti državni, entitetski ili općinski organi različito tumače takve propise i čak i u najboljoj mjeri, ukoliko želite da poslujete u skladu sa zakonom, nećete dobiti tačan odgovor kako treba da ih provodite – naglašava Vukelić.\nKako kaže, privredi su potrebni zakoni koji će se poštovati te bolje i stabilnije uređenje sistema javnih nabavki. Kada je u pitanju budućnost privatnog sektora u BiH, Vukelić ističe da je pesimista i da ne vidi da će se situacija popraviti.\n- Ambijent koji su stvorili političari doveo je privatni sektor u izuzetno tešku situaciju. Hiljade mladih koji su svojim trudom i radom nešto ostvarili uglavnom budu osuđivani prije nego pohvaljeni na našim prostorima, a sve zbog toga što se kod nas poštenje poistovjećuje sa siromaštvom. Ako ste bogati, onda vas ljudi jednostavno ne podržavaju jer ne shvataju da postoji neko ko se više trudi, radi i rizikuje – zaključio je Vukelić, koji dodaje da bi se u bh školama već na nivou osnovnog obrazovanja trebali uvesti predmeti o trgovanju na berzama, o poslovanju i poslovnoj etici.


City Magazine | Od Mančestera do Balkana: Stigao je novi talas izvođača za Addiko Fusion binu na Exitu! - City magazine\nSvakog jula, Addiko Fusion bina na EXIT festivalu, u skladu sa svojim dvodecenijskim imenom i konceptom, publici na gornjem gradu Petrovaradinske tvrđave isporuči pažljiv miks žanrova iz svih delova muzičkog spektra. I ovog leta, od 4. do 7. jula okupiće na jednom mestu brojna kultna imena, ali i heroje novih generacija, a svoje nastupe već su potvrdili nekadašnja pevačica čuvene grupe Nightwish i metal diva operskog vokala Tarja Turunen, te legendarni britanski ska sastav The Selecter, kao i novosadski pankeri Atheist Rap. Da na Fusionu po tradiciji nikad ne manjka rep žanra pobrinuće se uvek britka na mikrofonu Sajsi MC i neprikosnoveni hip-hop trio Bad Copy čiji su nastupi na Fusionu uvek krcati dokle pogled seže.\nPrikladno je da prvog dana festivala, 4. jula, kada na Addiko Fusion bini nastupa kultni ska sastav The Selecter, EXIT ugosti i domaće legende ove scene, Samostalne referente, sastav koji već 23 godine osvaja svojom plesnom mešavinom punk i ska muzike, a ove godine obradovaće region i novim albumom! Istog dana, sveže lice regionalnog elektropopa i slovenačka multitalentovana umetnica Raiven publici će predstaviti svoje numere, među kojima će se zagarantovano naći Sijaj i Jadra koje zajedno broje gotovo pola miliona YouTube pregleda!\nAddiko Fusion bina\nVeć idućeg dana, u petak 5. jula, nadaleko čuvenu muzičku inovativnost i talenat Mančestera pokazaće The K’s, uzbudljiva indie četvorka koja je skrenula pažnju na sebe debi singlom Sarajevo koji je postao hit na svim muzičkim platformama. Prisutne će istog dana na pravo putovanje kroz muzičke žanrove da povede i poznati slovenački bend Elvis Jackson, koji već 20 godina priređuje nastupe nabijene energijom i numerama u kojima se prepliću ska, pank, rege, metal i rock i koje su ih odvele na neke od najvećih evropskih muzičkih događaja! Za jake gitarske rifove drugog dana festivala biće zadužen multikulturalni sastav Mongooz And The Magnet, čiji su članovi poreklom iz Mađarske, Norveške i Irske, a za čiji je proboj na muzičkoj sceni zaslužan upravo njihov rok bluz zvuk koji osvaja na prvo slušanje!\nTrećeg dana festivala, scena će biti rezervisana za čuveni Eyesburn koji upravo ove godine obeležava veliki jubilej – 20 godina od prvog velikog nastupa, a prošlog meseca održali su dugoočekivani povratnički koncert u Hali sportova koju su napunili gotovo do poslednjeg mesta! Synthpop talase u subotu doneće voljeni domaći dvojac Sixth June koji je bazu fanova u Srbiji i šire, između ostalog u Nemačkoj, stekao numerama kao što je Drowning koja broji gotovo 700 hiljada YouTube pregleda, a o njihovom statusu najbolje govori činjenica da su promociju jednog od albuma imali u čuvenom berlinskom klubu Berghain, dok se do kraja godine očekuje novo izdanje! Muzičko šarenilo na Addiko Fusion bini toga dana demonstriraće i beogradski sastav Kal, čiji su pravac pojedini inostrani kritičari opisali kao Rock’n’Roma, a koji ih je doveo na scene festivalskih giganata poput danskog Roskilde i mađarskog Sziget festivala. Eksperimentalnu stranu muzike, i umetnosti uopšte, publici će prikazati Crnila Remix, prva i jedina hip-hop predstava u regionu! Ovaj potpuno drugačiji pogled na klasičnu dramu, koju u originalu potpisuje jedan od najeminentnijih makedonskih dramaturga Kole Časule, postavljen je u kontekst modernog hip-hop albuma sa tekstovima popularne makedonske grupe Zad Agolot.\nNovi talas imena donosi i jednu od najvećih senzacija na balkanskoj muzičkoj sceni koja će da nastupi na samoj završnici festivala, u nedelju 7. jula – elektropop sastav iz Hrvatske, Svemirko! Ova petorka zaraznog synth zvuka svoju bazu fanova okupila je albumima Vanilija i Tunguzija, a numere poput Žena od vanilije i Miris grada bez problema „pokupile“ su preko 200 hiljada Youtube pregleda! Zanimljivo je i da ih domaći mediji porede sa obožavanim jugoslovenskim novim talasom, ali i bendovima poput The Cure, koji takođe stižu na ovogodišnji EXIT! Iz komšiluka stiže i audiovizuelni sastav ABOP, koji će publiku naterati na pokret svojom elektronskom muzikom koju uživo izvode, te će Addiko Fusion bina zagarantovano da se transformiše u žurku na otvorenom! Živa ritam mašina iz Zagreba već godinama puni veliki broj klubova zahvaljujući pet vrsnih muzičara koji su nedavno nominovani na Berlin Music Video Awards za spot Right Now! Nakon dve godine, na binu koju mnogi smatraju miljenicom EXIT festivala, vraća se legendarni Zvonko Bogdan, a čiji se poslednji nastup na tvrđavi i dalje prepričava zbog neverovatne količine pozitivne energije koja je vladala između publike i čuvenog pevača.\n#addiko fusion stage #exit 2019 #festival #izvođači


Dr Rodolf Arčibald Rajs (1875–1929) bio je švajcarski forenzičar, publicista, doktor hemije i profesor na Univerzitetu u Lozani. Na poziv tadašnjeg srpskog Ministarstva unutrašnjih dela, dolazi u Srbiju i sprovodi istragu, gde se suočava sa mučnim slikama ratnih stradanja. Zaključuje da su se Srbi časno borili uz poštovanje humanitarnog prava i da su poštovali svoje zarobljenike. Svoje izveštaje dr Rajs objavljivao je u mnogim evropskim listovima i tako pomogao da se sazna istina o ratnim prilikama u Srbiji. Ostao je sa Srbima tokom svih ratnih godina. Srbiju je smatrao svojom drugom domovinom, te je napustio Univerzitet u Lozani i odlučio da život nastavi u Srbiji, gde je i umro 1929. godine. Sahranjen je na Topčiderskom groblju, a srce mu je sahranjeno na Kajmakčalanu, po njegovoj želji iz testamenta.


Uklonjen istorijski otpad iz FAK Loznica | Udruženje Reciklera Srbije\nVišedecenijski problem opasnog otpada koji se nalazio u prostoru Fabrike autotraktorskih kočnica – FAK u Loznici je rešen, rekao je ministar zaštite životne sredine Goran Trivan prilikom obilaska pogona ove fabrike.\nMinistarstvo zaštite životne sredine, uz podršku Vlade Republike Srbije i u saradnji sa lokalnom samoupravom Loznice, realizovalo je uklanjanje i trajno zbrinjavanje 100 tona opasnog hemijskog otpada iz FAK Loznica, i time preduzelo još jedan korak u rešavanju problema istorijskog otpada, jednog od najznačajnijih pitanja u zaštiti životne sredine Srbije, saopštilo je Ministarstvo.\n„Loznica je jedno od potencijalno najugroženijih mesta u Srbiji zbog zaostalog istorijskog otpada. Ovde nisam došao da bih pričao šta bi trebalo da se uradi, nego da vam kažem šta smo uradili: Iz fabrike FAK je izmešteno 90 tona opasnog otpada, a još 10 tona komunalnog otpada je spremno za uklanjanje, čime smo očistili još jednu od više desetina lokacija u Srbiji na kojima se nalazi istorijski otpad. Pitanje zaostalog istorijskog otpada preduzeća koja su u restruktuiranju ili procesu privatizacije je jedno od prioriteta u radu Ministarstva, i mi ćemo nastaviti time da se bavimo“, rekao je ministar Trivan.\n„Da bi se trajno rešili zaostalog opasnog otpada, potrebni su novac i svest. Pravimo planove, i što bude više novca, mi ćemo brže i efikasnije rešavati ovo pitanje, ali uz neophodnu saradnju i podršku lokalnih samouprava“, dodao je.\nNakon obilaska lokacije u FAK Loznica gde je uklonjen opasni otpad, ministar Trivan i gradonačelnik Petrović održali su sastanak gde su se dogovorili o zajedničkoj saradnji na rešavanju drugih značajnih ekoloških pitanja ovog grada, kao što su: uklanjanje preostalih količina zaostalog otpada, upravljanje otpadom i prerada otpadnih komunalnih voda, koje će Ministarstvo podržati.


POLICIJA IZNELA PODATKE: Broj ubistava u Srbiji u poslednjih 10 godina trostruko manji! | Ekspres.net\nPOLICIJA IZNELA PODATKE: Broj ubistava u Srbiji u poslednjih 10 godina trostruko manji!\nJovana Nikolić/Foto: MUP Srbije\nMinistarstvo unutrašnjih poslova, saopštilo je posle tvrdnji pojedinih medija da spisak kriminalnih ubistava u Srbiji postaje sve duži, podseća javnost, da to nije tačno i da je prošle godine je bilo 76 krivičnih dela ubistva što je najmanji broj u poslednjih trideset godina.\nU Srbiji broj krivičnih dela nekada je bio znatno veći. Primera radi od 2000 do 2012 broj se kretao između 120 i 215 a 2009 su zabeležena 142 krivična dela. U odnosu na mnogo razvijenije delove Evrope, Republika Srbija ima mnogo manje ubistava a procenat njihovog rasvetljavanja bio je enormnih 80 posto, saopštio je MUP.\nKada su u pitanju kriminalni obračuni, MUP Srbije navodi da su policijske istrage veoma složene i da za njih nije dovoljno nedelju dana kako bi se obelodanili rezultati.\nPolicija kaže MUP stavlja akcenat na to da su u pitanju vrlo složeni procesi koje nije lako otkriti i da se na takvim slučajevima vrlo intezivno radi.\nKao dokaz MUP navodi da je u predhodne četiri godine rešeno više od 10 ubistava iz ranijeg perioda od kojih su neka počinje pre 20 godina. Ubistvo Dragomira Kalanića, deviznog penzionera u Bariču koje je počinjeno 1998. godine, nakon petnaest godina je rešeno, dalje se navodi 2000. godina gde je rešeno trostruko ubistvo u jednom preduzeću na Novom Beogradu, a ubistvo Živke Lakić rešeno je posle punih 14 godina, 2014 godine. Policija je takođe navela i da je rasvetlila i 19 godina staro ubistvo Gordane Inđić, a iste 2015 godine otkriveno je i ubistvo Tihomira Ponjevića koje je počinjeno 2002. godine.\nPolicija građanima Srbije poručuje da mogu da se osećaju mnogo bezbednije nego kada je to bio slučaj pre deset godina a ujedno i obaveštava građane da je broj ubistava u odnosu na proteklih deset godina trostruko manji, da se policija trudi da svoj posao obavi na što profesionalniji način i da će sa takvim radom nastaviti u budućnosti.\nTags broj ubistavaMUP Srbijesaopštenjesmanjenje


U Srbiju stiže Amerikanac sa posebnim zadatkom, ovoga puta tema je "Pancir" - Naši u svetu\nObjavljeno 06/11/19 u 11:30\nU BEOGRAD u petak dolazi Tomas Zarzecki, koji rukovodi Radnom grupom 231 američkog Stejt departmenta, koja je zadužena za primenu sankcija prema ruskom bezbednosnom sektoru i onima koji sa njim sarađuju – saznaju “Novosti”.\nPoseta Zarzeckog zakazana je odmah nakon što je u Srbiji objavljeno da smo kupili ruski PVO sistem “pancir”. Propis za čije sprovođenje je on zadužen, a koji se zvanično zove Zakon o suprotstavljanju američkim protivnicima putem sankcija, predviđa mogućnost kažnjavanja bilo kog pojedinca, firme ili države za koje se utvrdi da su se svesno upustili u “značajnu razmenu” sa vojnim i obaveštajnim sektorom Ruske Federacije.\nOvaj dokument sadrži i listu firmi iz oblasti ruske namenske industrije sa kojima je, prema američkim propisima, zabranjeno sarađivati. Ova lista mogla bi da posluži kao osnova da Amerika, ako proceni da je srpska razmena sa Rusijom u odbrambenoj industriji “značajna”, i našoj zemlji uvede sankcije.\nNaime, među “zabranjenim” firmama je i nekoliko preduzeća sa kojima je Srbija sarađivala ili od njih nabavljala vojnu opremu. Tu je, između ostalih, biro KBP koji je dizajnirao “pancir”, ali i proizvođač aviona “MiG” koje je Srbija takođe kupila, kao i javno preduzeće ROE, preko koga se obavlja sva prodaja ruskog naoružanja i vojne opreme.\nZVANIČNIK Stejt departmenta Metju Palmer, koji je prethodnih dana bio na balkanskoj turneji, u Skoplju je rekao da bi “mogućnost da Srbija traži specifične ruske sisteme vodila riziku da joj se uvedu sankcije”. Ipak, šef diplomatije Ivica Dačić koji se juče sastao sa Palmerom, kazao je da nema osnova za uvođenje sankcija zbog kupovine ruske vojne opreme:\nMetju PalmerPancirPVOState of departmentTomas Zarzecki\n“Nije dovoljno vratiti se u Srbiju”, mladi srpski naučnik na Samitu u Londonu (FOTO)\nVučić: Kada čitate i gledate mislite da nije istina, čini vam se da je bajka, ali…


Bistrik - Destination Sarajevo\nJedileri – Turbe sedmero braće\n+387 33 475 475\n+387 33 475 476\nKada su prilikom putovanja pri izboru smještaja komfor, moderan ambijent i lokacija glavne preferencije, izborom hotela Bistrik nećete pogriješiti.\nUkupni kapacitet: 16\nGosti hotela će uživati u modernom hotelu sa komfornim sobama iz kojih se pruža prelijep pogled na grad. Sve sobe hotela su opremljene sa klima uređajem, kablovskim TV kanalima, bepslatnim pristupom internetu i mini barom.\nLjubazno osoblje hotela će vam biti na usluzi 24 sata i potruditi se udovoljiti vašim željama kako bi na najbolji način doživjeli Sarajevo i bosansku gostoljubivost.\nOvaj hotel se nalazi u starom sarajevskom naselju Bistrik, na nekoliko minuta hoda od mjesta Sarajevskog atentata - Latinske ćuprije i stare gradske jezgre – Baščaršije gdje se nalazi mnoštvo muzeja i drugih gradskih atrakcija.\nU blizini Latinska ćuprija\nPrevoz taxijem od/do aerodroma:21 min/13 KM\nNajbliža stanica javnog gradskog prevoza:Tramvajska stanica Latinska ćuprija-900 m


Napravljena aplikacija "Pružni prelazi", vozačima povećava bezbednost - Report.rs\nNapravljena aplikacija “Pružni prelazi”, vozačima povećava bezbednost\nBy Milos K. 08/30/2020 Najnovije, Tech\nAkcionarsko društvo “Infrastruktura železnice Srbije” objavilo je da je napravilo aplikaciju “Pružni prelazi”, koja korisnicima pruža potpune informacije o svim pružnim prelazima u Srbiji i na taj način putovanje čini bezbednijim.\nAplikacija “Pružni prelazi” doprinosi povećanju bezbednosti, jer korisnike na vreme informiše da se približavaju pružnom prelazu i na taj način upozorava da se u saobraćaju ponašaju odgovorno i pažljivo, navedeno je u saopštenju.\nAplikacija je besplatna i može da se instalira sa linka: https://play.google.com/store/apps/details?id=com.ppizs.pruzniprelazi&hl=en_US\nPripremljena je za Android mobilne uređaje i može se besplatno i jednostavno preuzeti sa Gugl pleja.\nAplikacija “Pružni prelazi” na standardnoj Google karti prikazuje lokacije svih pružnih prelaza, koji su označeni znakom Andrejin krst.\nZa rad aplikacije neophodna veza sa internetom i da GPS uređaj na telefonu bude uključen, odnosno da može da se locira položaj korisnika aplikacije.\nDodir na bilo koji pružni prelaz daje detaljne podatke o samom pružnom prelazu: način osiguranja, broj koloseka koji se prelaze, širina pružnog prelaza u metrima, ugao prelaska na pružni prelaz, vrsta kolovoza i kategorija puta.\nКada se korisnik aplikacije nađe u zoni putnog prelaza, aplikacija daje zvučna i vizuelna upozorenja. Na 500, 300 i 100 metara udaljenosti od pružnog prelaza, aplikacija glasovno obaveštava korisnike da se nalaze na odgovarajućoj udaljenosti od pružnog prelaza.\nAplikacija “Pružni prelazi” omogućava korisnicima i da “Infrastrukturi železnice Srbije” pošalju fotografiju ili video snimak događaja sa pružnih prelaza i ostave svoj komentar, a cilj je da se na takve komentare što pre reaguje i otklone eventualne primedbe.\nRukovodstvo i stručne službe “Infrastrukture železnice Srbije” svakodnevno će pratiti i analizirati sve dobijene informacije, a biće to način i da se ostvari dvosmerna komunikacija sa građanima.\nAplikacija će u narednom periodu stalno biti unapređivana, navedeno je u saopštenju.\naplikacija pruzni prelazi zeleznica\nApp Store isplatio više od 60 milijardi dolara programerima\nSamsungova prodavnica ima nekoliko štetnih aplikacija\nPoznata jedna od prvih novih funkcija za Android 13\nPreko 500.000 korisnika je zaraženo nakon preuzimanja ove aplikacije


Indeks BELEX15 ostao je stabilan na nivou od 670,42 poena, a BELEXlajn je oslabio za četvrtinu procenta, na 1.482,41 poena.\nJedini dobitnik dana i najtrgovanija akcija bila je valjaonica aluminijuma Impol Seval iz Sevojna s rastom cene od 2,8 odsto, na 3.700 dinara, uz promet od preko 2,9 miliona dinara.\nBlagi pad vrednosti, za petinu procenta na 547 dinara, registrovala je Naftna industrija Srbije uz realizaciju od 0,3 miliona dinara, dok je prioritetna akcija duvanske industrije "Filip Moris" pala za 1.5 odsto na 5.811 dinara, a isprometovana je za približno 0,2 miliona dinara.\nNa MTP tržištu je trgovano akcijama tri kompanije.\nPreduzeće Stari Tamiš iz Pančeva ostvarilo je promet iznad 0,9 miliona dinara po ceni od 4.440 dinara, za 0,2 odsto manjoj nego na prethodnom trgovanju, a akcije Luke Leget iz Sremske Mitrovice su istrgovane za 0,5 miliona dinara, uz pad cene za 2,1 posto na 1.126 dinara.\nFirma Uniprom iz Novog Pazara je isprometovana za gotovo 0,4 miliona dinara po nepromenjenoj ceni od 750 dinara.\nStrani investitori su u ukupom prometu na tržištu akcija imali udeo od 9,39 posto, u kupovini 16,73 procenta, a u prodaji 2,05 odsto.\nDržavna obveznica serije RSO17168 denominovana u evrima, s rokom dospeća u novembru 2022.godine, zabeležila je trgovanje vredno više od 123,5 miliona dinara (1,05 miliona evra).


Milovanović: Igrači znaju način na koji želim da igraju\nLučanska Mladost u okviru 22.kola Super lige Srbije gostuje u Šapcu gde će odmeriti snage sa ekipom Mačve. Stručni štab je zadovoljan urađenim na pripremama i uigranošću ekipe, pa se očekuju dobri rezultati.\n’’Zbog žutih kartona na ovom meču neću moći da računam na Sinđića i Andrića, svi ostali su zdravi i orni za igru. Ekipa je uigrana, a igrači znaju način na koji ja želim da igraju i šta su zahtevi celog stručnog štaba. Mislim da su se i Bojić i Bojović već uigrali i da smo spremni za ovu utakmicu. Igraćemo protiv ekipe sa kojom smo se u prošloj sezoni susreli čak pet puta, tri puta u prvenstvu i dva puta u Kupu Srbije, tako da se veoma dobro poznajemo. Mačva je ekipa slična našoj, većina igrača već dve tri godine igra u istom sastavu, dosta se dobro poznaju. Oni su najopasniji iz kontre i polukontre, sa brzim bokovima kao što je Gavrić, Gemović, Šušnjar i Gigić, a u špicu sa Adamovićem na sredini. To im je udarna snaga, s tim što su na sve to dodali disciplinu u igri i dosta agresije. Ako uspemo da iz te njihove agresivnosti uspemo da izađemo sa nekim normalnim pasom onda imamo pravo da se nadamo pozitivnom rezultatu.’’


Metabo dvostrano tocilo oštrač DS 200 cena, cene Srbija, prodaja Beograd Novi Sad Niš\nMetabo dvostrano tocilo oštrač DS 200 cene\ncena od 23.850,00 do 23.959,80 din | prodavnica (2)\nEPonuda nije internet prodavnica već Vam omogućava da brzo i lako nađete Metabo dvostrano tocilo oštrač DS 200 po najjeftinijoj ceni. Naš cilj je da kupci budu što bolje informisani o ponudi Metabo dvostrano tocilo oštrač DS 200 na tržištu Srbije. Vrlo lako nalazite željeni proizvod za kategoriju Tocila oštrači cene, ne morate da lutate od sajta do sajta za Metabo Tocila oštrači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Metabo dvostrano tocilo oštrač DS 200 sa PRODAVCEM. EPonuda ne može da garantuje potpunu tačnost specifikacije i slika za Metabo dvostrano tocilo oštrač DS 200. Pre kupovine, podatke za Metabo dvostrano tocilo oštrač DS 200 proverite na sajtu PROIZVOĐAČA.


U auto-industriji situacija dodatno pogoršana: Proizvođači se "čupaju", dobavljači očajavaju\nPoslovna klima u nemačkoj automobilskoj industriji, vodećoj u Evropi, lošija je i u oktobru\nPosledice pandemije u auto-industriji u Evropi nikako da bar malo popuste, ako već ne mogu da prestanu. Pogotovo u Nemačkoj, vodećoj zemlji u toj grani, gde je barometar poslovnog raspoloženja, koje meri ekonomski institut IFO, za tu industriju pao na 8,5 poena sa 9,8 u septembru. Do pre samo nekoliko meseci, u julu, taj pokazatelj iznosio je čak 28,7 poena.\n- Proizvođači automobila i njihovi dobavljači imaju veoma različite poglede na trenutnu situaciju - navodi Oliver Falk, direktor IFO Centra za industrijsku organizaciju i nove tehnologije, u saopštenju dostavljenom Tanjugu.\nPoslovanje proizvođača je i dalje veoma dobro. Indikator njihove trenutne poslovne situacije porastao je sa 29,9 poena u septembru na 46,2 poena prošlog meseca.\n- Prodaja na tržištima u inostranstvu i dalje je sjajna - kaže Falk.\nMuka za Nemce, ali i za Srbe: Skup oproštaj od benzinaca i dizelaša\nPrazni auto-saloni: Hoćemo li imati šta da vozimo do jeseni?\nLoše vesti iz Nemačke: Auto-industriji najbolje u poslednje tri godine, ali...\nNemački automobilski sektor: Prelazak na e-mobilnost gasi 180.000 radnih mesta\nPokazatelj izvoza jeste skliznuo, ali neznatno, na još uvek zadovoljavajućih 30,5 poena. Knjige narudžbina kod proizvođača su pune i očekuju povećanje proizvodnje.\n- Međutim, svi proizvođači se i dalje žale na problem sa snabdevanjem - dodaje on.\nSnabdevači delovima očajni\nS druge strane, situacija kod dobavljača je mnogo nepovoljnija, pri čemu je indikator aktuelnog stanja poslovanja ostao na negativnoj teritoriji, iako se neznatno popravio sa minus 11,5 poena u septembru na minus 9,8 poena u oktobru.\nDobavljači se žale na nedostatak porudžbina i opadanje potražnje. Ne očekuju znatniji zamajac izvoznih poslova, što ilustruje podatak da je taj pokazatelj napredovao na samo 1,8 poena sa septembarskih minus 1,8 poena.\nNjihova proizvodna očekivanja su ostala oprezna na plus 4,3 poena, u odnosu na minus 1,3 poena u septembru.\n- Ove brojke reflektuju zabrinutost mnogih dobavljača da neće moći da prate strukturne promene u automobilskoj industriji - objašnjava Falk.\nDobre vesti iz Nemačke: Najveći srpski privredni partner otporan na krizu\nautoindustrija Nemačka auto delovi Ekonomska kriza


SB: Efekti rata u Ukrajini uticu na ZB kroz kanal sirovina\nTanjug 11. aprila 2022. 09:53\nVAŠINGTON – Na Zapadnom Balkanu stopa rasta će opasti na 3,2 procenta u 2022. godini, a efekti rata u Ukrajini prelivaju se na region uglavnom kroz kanal sirovina, objavila je Svetska banka u svom izveštaju.\nSvetska banka u izveštaju navodi da je procenjeni rast BDP-a Srbije u 2021. godini bio 7,4 odsto i prognozira da će u 2022. biti rast 3,2 odsto, a u 2023. godini 2,7 odsto.\nTo je za 1,3 odsto manje u odnosu na procenu SB iz januara 2022. za stopu rasta BDP-a za ovu i narednu godinu u Srbiji.\nKada je reč o ZB, Svetska banka je u januaru predvidela rast BDP-a od 4,1 odsto u 2022. godini.\nSB na srednji rok očekuje da ZB ima koristi od nedavno usvojenog Ekonomskog i investicionog plana za Zapadni Balkan EU, koji će mobilisati sredstva za podršku konkurentnosti i inkluzivnom rastu, kao i za zelenu i digitalnu tranziciju.\nIako je udeo ekonomske aktivnosti koji je direktno povezan sa Rusijom i Ukrajinom relativno mali za Zapadni Balkan u celini, nekoliko zemalja je i dalje osetljivo na šokove iz Rusije, uključujuci Crnu Goru za 11 procenata njenih stranih direktnih investicija i Srbiju za pet odsto njenog izvoza i 5,4 procenata uvoza, ocenjuje SB.\nMeđutim, kako navodi SB, daleko akutniji rizici po Zapadni Balkan potiču od mogućih poremećaja u snabdevanju prirodnim gasom i naftom.\nZapadni Balkan 67 procenata svog prirodnog gasa uvozi iz Rusije, a Bosna i Hercegovina, Severna Makedonija (preko bugarskog cevovoda) i Srbija u potpunosti zavise od Rusije za svoje snabdevanje prirodnim gasom.\nSlično kao i u slučaju centralne Evrope, indirektni efekti rusko-ukrajinskog konflikta predstavljaju značajan rizik za Zapadni Balkan, naročito ako konflikt pokrene usporavanje privrede u evrozoni.\nZapadni Balkan se snažno oslanja na evrozonu kao destinaciju za 63 odsto svog izvoza, dok više od polovine stranih direktnih\ninvesticija i gotovo dve trećine svih doznaka koje stižu u ovaj pod-region potiče iz evrozone, saopštila je SB.


Njemačka za deminiranje u BiH osigurala 1,2 miliona eura – Haber.ba\nNjemačka za deminiranje u BiH osigurala 1,2 miliona eura\nObjavljeno 20.04. 2016.\nSavezna Republika Njemačka stavila je na raspolaganje dodatna sredstva u visini od oko 1,2 milion eura za humanitarno deminiranje u Bosanskoj Krupi, Gračanici, Vogošći i Doboju, javlja Anadolu Agency (AA).\nProces deminiranja - Nezavisne.com\nAmbasador Savezne Republike Njemačke Christian Hellbach je danas sa organizacijom „Enhancing Human Security“ (ITF) o tome potpisao ugovor.\nNavedenim sredstvima se angažuju isključivo domaće firme za poslove čišćenja u raznim dijelovima ove zemlje.\nNjemačka Vlada će oko 500.000 eura putem direktne dodjele sredstava staviti „Norwegian People's Aid“ (NPA) na raspolaganje, kako bi mogli nastaviti čišćenje mina na području Doboja/Usore.\nUkupno je Njemačka u 2016. godini podržala humanitarno deminiranje u Bosni i Hercegovini sa oko 1,7 miliona eura, te će time i u ovoj godini u znatnoj mjeri doprinijeti uklanjanju mina u Bosni i Hercegovini.\nOvom finansijskom pomoći Njemačka i dalje podržava uklanjanje mina u zemlji. Njemačka Vlada je od 1997. godine u svrhe humanitarnog deminiranja već stavila na raspolaganje oko 32 miliona eura i ovaj postupak će i dalje podržavati.\nTeme:BiH, deminiranje, Njemačka\nZmajevi na čekanju: UEFA objavila novu listu protivnika BiH u baražu za EURO\nDanas će u BiH biti sunčano vrijeme\nNa Kantonalnom sudu u Sarajevu danas je održano ročište o određivanju pritvora Edvinu Avdiću...\nSlučaj ubistva Lane Bijedić: Kada će biti izuzeto operativno interesantno vozilo?\nTužilaštvo Zapadnohercegovačkog kantona zaprimilo je prijedlog policije o izuzimanju jednog vozila s područja tog...\nToni Šunjić se povrijedio na treningu, sigurno neće igrati protiv Grčke\nToni Šunjić se sinoć povrijedio pri samom kraju treninga koji su naši reprezentativci odradili...


BiH 19. najskuplja reprezentacija na Mundijalu – Magazin Plus\nHome/BiH 19. najskuplja reprezentacija na Mundijalu\nBiH 19. najskuplja reprezentacija na Mundijalu\nŠpanija, Argentina i Brazil imaju najvrjednije selekcije na predstojećem Svjetskom nogometnom prvenstvu, objavio je brazilski finansijski dnevnik Valor, prenose agencije.\nDominira aktuelni prvak “Furija” – procijenjena vrijednost španske nogometne reprezentacije iznosi 486,9 miliona eura.\nSlijede Argentinci, koji vrijede 474,1 milion eura, dok je domaći Brazil treći na listi s vrijednošću tima od 470,2 miliona eura, pokazuju podaci analitičara iz iz sportske konsultantske kompanije Pluri Consultoria.\nHrvatski “Vatreni” vrijede 187,5 miliona eura, a bh. “Zmajevi” 128,5 miliona eura.\nPrema ovom izvještaju, najskuplji pojedinac je nogometaš Argentine i španske Barcelone Lionel Messi, koji “vrijedi” 138,1 milion eura, “uprkos padu procijenjene vrijednosti za 1,4 posto u odnosu na prošlu godinu”, navodi se u izvještaju.\nPortugalski napadač i član Real Madrida Cristiano Ronaldo drugi je na listi, iako mu je vrijednost porasla za 11,4 posto nakon što je osvojio naslov igrača godine, ali “zaostaje” za Messijem više od 30 miliona eura.\nPojedinačno gledajući, najvrjedniji hrvatski nogometaš je, također član Real Madrida, Luka Modrić (38,2 miliona eura), a u selekciji Bosne i Hercegovine dominira napadač engleskog Manchester Cityja Edin Džeko (28,2 miliona eura).\nPosljednja reprezentacija na listi je Honduras, koji, prema analitičarima, vrijedi 32,3 miliona eura – manje od trećine vrijednosti Messija, odnosno polovinu vrijednosti njegovog saigrača iz Barcelone Brazilca Neymara, kome je cijena, u odnosu na lani, skočila 22,5 posto.\nOve vrijednosti će biti ažurirane 7. maja, do kada selekcije trebaju objaviti konačne spiskove igrača za Mundijal.\nICTY: Ratku Mladiću će se suditi za genocid u gotovo cijeloj BiH\nOvako nas truju: Hrana 'napumpana' aditivima uzrokuje rak i autoimune bolesti!


Crveni krst obilježava Svjetski dan zdravlja - Crveni Krst\nCrveni krst obilježava Svjetski dan zdravlja\nPovodom obilježavanja Svjetskog dana zdravlja, 7. aprila, Crveni krst Crne Gore u 6 opštinskih organizacija realizuje brojne aktivnosti u okviru projekta “Zdravo starenje”, a sa ciljem podizanja svijesti o očuvanju zdravlja i dostupnosti usluga zdravstvene zaštite najranjivijim kategorijama.\nProgram zdravstveno-preventivnih i edukativnih aktivnosti, pod sloganom “Konektuj se na zdravlje”, u Opštinskoj organizaciji Crvenog krsta Budva, započeo je već 3. aprila predavanjem o prevenciji i simptomima srčanog udara za najstarije članove. Dan nakon toga, pripadnici svih generacija imali su priliku da se takmiče kroz razne sportske igre. U takmičenju je učestvovalo ukupno 11 ekipa, među kojima su djeca, mladi, kao i pripadnici starije populacije. U okviru istog dana, u prostorijama Crvenog krsta je održana radionica o prevenciji neprenosivih bolesti: ”Efekti odvikavanja od cigareta”, za pripadnike RE populacije i radionica “Efekti fizičke aktivnosti” za pripadnike treće dobi.\nCrveni krst Bijelo Polje će organizovati niz edukativnih radionica za starije, pod sloganom “Starenje je zdravlje”. Radionice će biti posvećene informisanju starijih o najčešćim zdravstvenim problemima, poput kardiovaskularnih, a posebna radionica će biti posvećena prevenciji demencije. Volonteri i zaposleni će, takođe, obići starija lica koja žive u udaljenim selima i provjeriti njihovo zdravstveno stanje.\nU Plavu će se u nedelju, 7. aprila, organizovati besplatno mjerenje nivoa šećera u krvi i krvnog pritiska za najstarije građane. Pored toga, volonteri će informisati prolaznike o aktivnostima u okviru projekta “Zdravo starenje”.\nOpštinska organizacija Crvenog krsta Nikšić će povodom Dana zdravlja organizovati preventivne preglede za starije u TC Laković, dok će u ponedeljak biti organizovana predavanja u OŠ “Dušan Bojović” Župa, na temu zdravog starenja.\nCrveni krst Bar organizuje dvije radionice sa učenicima osnovnih škola na prigradskom i seoskom području opštine, radionicu sa studentima Fakulteta za poslovnu ekonomiju iz Bara, kao i radionicu u romskom naselju Stara ambulanta za djecu do 15 godina. Cilj navedenih aktivnosti je čuvanje i unaprjeđenje zdravlja, otkrivanje i suzbijanje faktora rizika za nastanak nekih oboljenja, sticanje znanja i navika o zdravom načinu života, kao i edukacija što većeg broja lica o značaju prve pomoći i prevenciji povređivanja.\nU Kolašinu će volonteri dijeliti promotivno edukativni materijal i upoznati starije sa početkom projekta “Zdravo starenje”.\nCrveni krst Crne Gore će 13-14. aprila učestvovati na Sajmu zdravlja, gdje će građani imati priliku da se informišu o zdravstvenim djelatnostima koje se odnose na: prvu pomoć, dobrovoljno davalaštvo krvi, zdravo starenje i prevenciju HIV/AIDS-a. Za najstarije će tokom vikenda biti besplatno mjerenje krvnog pritiska i nivoa šećera u krvi.\nCrveni krst Crne Gore u kontinuitetu radi na promociji zdravih navika, informisanju građana o tome koji su faktori koji narušavaju zdravlje, kao i kako reagovati u slučaju neke povrede. U proteklih par godina povećava se i broj aktivnosti namijenjenih svim generacijama, a na teme: Zdrava ishrana, Značaj fizičke aktivnosti, Efekti konzumiranja cigareta i alkohola, Prevencija neprenosivih bolesti, Prevencija padova, socijalne izolacije i Značaj učenja tokom cijelog života. Cilj je doprinos zdravijem starenju svih generacija, a samim tim i omogućiti ljudima da, bez obzira na godine, sačuvaju zadovoljavajući kvalitet života.\nPovodom obilježavanja Svjetskog dana zdravlja, Crveni krst Crne Gore posebno skreće pažnju na značaj dostupnosti zdravstvenih usluga svim građanima, a posebno starijim osobama, koje žive same, u udaljenim selima i lošim životnim uslovima.\nHomeNovostiCrveni krst obilježava Svjetski dan zdravlja Top of Page


Naslovne strane za sredu, 4. septembar 2019. godine – Krstarica\nNaslovne strane za sredu, 4. septembar 2019. godine\nBeta 4. septembra 2019. 08:45\nALO – „Hrvatski kralj kokaina voli Gavrila Principa“, list piše o policijskoj akciji u kojoj su uhapšeni državljani Srbije i zaplenjeno 800 kilograma kokaina. „Vučić gradi šest novih stadiona“, list piše o izjavi predsednika Srbije tokom posete Leskovcu.\nBLIC – O dolasku dvojice američkih senatora u Beograd i Prištinu narednih dana u tekstu „SAD u ofanzivi oko Kosova: Traže da se dijalog nastavi na jesen“.\nVEČERNJE NOVOSTI – Pod naslovom „Stefanović zadužen za izborne uslove“ list piše da je Vlada Srbije formirala Radnu grupu koja će pratiti primenu preporuka OEBS za unapredjenje izbornog procesa. U tekstu „U Šidu crtali rutu za kokain“ o akciji policija Srbije, Velike Britanije i Španije u kojoj je zaplenjeno 800 kilograma kokaina i uhapšena trojica srpskih državljana.\nDANAS – O atmosferi u Medvedji uoči lokalnih izbora raspisanih za 8. septembar u tekstu „SNS aktivisti pritiskaju od kuće do kuće“. Pod naslovom „Celoj porodici prete otkazom zbog protesta“ o slučaju jednog od organizatora protesta Jedan od pet miliona u Despotovcu koji je navodno dobio otkaz u javnom preduzeću u kom je radio zbog učešća u protestima.\nINFORMER – „Ne može Srbija da izgubi sve na Kosovu“, list piše o izjavi Metjua Palmera, specijalnog predstavnika državnog sekretara SAD Majka Pompea za Zapadni Balkan na Bledskom strateškom forumu. O zapleni kokaina i hapšenju Srba list piše pod naslovom „Zaplena kokaina izazvaće opšti rat narko klanova“.\nKURIR – O policijskoj akciji zaplene kokaina kod Azorskih ostrva i hapšenju srpskih državljana u tekstu „Mehaničar švercovao kokain za meksički kartel“. „Dačić premijer? Prvo skoči, pa reci hop“, list piše o izjavi predsednika Srbije koju je dao tokom posete Leskovca i Medvedje govoreći o novoj Vladi Srbije.\nPOLITIKA – „Radnici ‘Fijata’ ponovo u fabrici“, posle tronedeljnog kolektivnog godišnjeg odmora i skoro četiri nedelje plaćenog odsustva, radnici kragujevačke fabrike automobila ponovo u proizvodnim halama. Pod naslovom „Nova zabrana ulaska za zvaničnike iz Beograda“ o odluci Prištine da srpskim zvaničnicima zabrani ulazak na Kosovo uoči predstojećih parlamentarnih izbora. „Narod daje sud ko će biti premijer“, kaže predsednik Srbije Aleksandar Vučić povodom najava da će Ivica Dačić biti kandidat koalicije SPS-JS za premijera posle predstojećih izbora.\nSRPSKI TELEGRAF – „Tramp šalje specijalce na Kosovo“, list piše o dolasku dvojice američkih senatora u Beograd i Prištinu. „Evo gde će se graditi stadioni“, list piše o izgradnji novih stadiona u Srbiji koju je najavio predsednik Srbije Aleksandar Vučić tokom posete Leskovcu.


Ovde navedeni uslovi korišćenja pisanih materijala, popisa proizvoda i usluga, kao i materijala sa Internet stranica B Auto pravila su kojih su se dužni pridrzavati svi korisnici web stranica.\nSvako korišćenje stranice www.bauto.rs/ uslovljeno je poštovanjem opštih uslova pristupa i korišćenja koji su dalje navedeni.\nSamim pristupom i pregledanjem web stranica podrazumeva se da prihvatate opšte uslove koji su izvan posebnih sporazuma sa firmom B Auto ili sa nekim ili svim članovima prodajne mreže firme B Auto.\nOvu web stranicu je otvorila firma B Auto isključivo za potrebe informisanja. Sve informacije dostupne na web stranicama stoga su isključivo informativnog karaktera. Bilo koji podaci ili delovi bilo kojih podataka dostupni na ovoj stranici ne smeju se koristiti u komercijalne svrhe niti distribuirati drugima, bez prethodne pismene saglasnosti firme B Auto.\nPredstavljanje i sadržaj ove stranice smatraju se intelektualnom svojinom firme B Auto i kao takvi su zaštićeni zakonskim propisima koji su trenutno na snazi.\nSadržaj ove stranice zastićen je propisima iz oblasti autorskog prava odnosno prava industrijske i/ili intelektualne svojine koja pripadaju firmi B Auto ili su ustupljena firmi B Auto, a u vlasništvu su trećih lica. B Auto takođe poseduje autorsko pravo uređivanja, izbora i usklađivanja sadržaja ove stranice.\nModeli vozila, crteži, fotografije, slike, tekstovi, naslovi, video prikazi, sa ili bez zvuka, te svi drugi dokumenti na Internet stranici podležu zakonskim propisima iz oblasti autorskog prava, industrijske i/ili intelektualne svojine, i kao takvi su svojina firme B Auto ili trećeg lica koja na osnovu valjanog pravnog osnova firme B Auto garantuje ograničeno korišćenje ovog sadržaja.\nOsim gore navedenih odredbi, svaka reprodukcija, predstavljanje, korišćenje, delimična ili potpuna promena stranice, bez obzira na metodu ili podršku, različitih radova ili modela vozila koje je čine, bez prethodnog pismenog odobrenja firme B Auto, bilo zlonamerna ili slučajna, strogo je zabranjena i predstavlja kršenje uslova korišćenja materijala sa predmetnih web stranica koje sa sobom povlači krivičnu i materijalnu odgovornost, pa bi firma B Auto takvog učinioca krivično i materijalno gonila, u skladu sa zakonskim propisima koji su na snazi.\nDelimična ili potpuna reprodukcija tih sadržaja, bez prethodnog pismenog odobrenja firme B Auto, strogo je zabranjena, isključujući reprodukciju izvršenu u skladu za potrebe štampe.\nOvim istovremeno pristajete na zabranu reprodukcije, umnožavanja ili distribucije dizajna ili podloge web stranice firme B Auto, pojedinačnih elemenata web stranica firme B Auto, dizajna logotipa firme B Auto, bez izričitog pismenog odobrenja firme B Auto.\nIme marke firme B Auto, logo firme B Auto, imena vozila korišćena u njihovom delokrugu i sloganima, kao i odnosni proizvodi i usluge zaštićeni su registrovanim znakom (žigom) u skladu sa odredbama autorskog prava odnosno prava industrijske i/ili intelektualne svojine koje su na snazi. Svaka reprodukcija, korišćenje i/ili promene napravljene bez prethodnog pismenog odobrenja firme B Auto, smatraće se povredom autorskih prava odnosno povredom prava industrijske i/ili intelektualne svojine.\nSpomenute su i druge marke, a teoretski mogu biti otkrivene prema početnom slovu. B Auto ih koristi uz odobrenje njihovog vlasnika, ili kao oznaku proizvoda ili usluga koje je predložila firma B Auto.\nFirma B Auto neće biti odgovorna za bilo kakav gubitak ili štetu koji se mogu pojaviti ako neko drugi koristi Vaše korisničko ime ili lozinku, sa ili bez Vašeg znanja.\nOve stranice na jedinstven način predstavljaju proizvode i usluge firme B Auto dostupne u Republici Srbiji.\nInformacije koje firma B Auto objavljuje na ovim web stranicama smatraju se tačnim i pouzdanim u vreme njihovog unošenja. Međutim, firma B Auto ne garantuje tačnost, istinitost ili pouzdanost bilo kog podatka koji se nalazi na ovim web stranicama.\nKarakteristike novih vozila predstavljenih na stranici firme B Auto odnose se na ona vozila koja su dostupna u trenutku izdavanja ili ažuriranja predmetnih web stranica. Naznačene cene odgovaraju trenutnom cenovniku firme B Auto. Usluge predstavljene na stranici odnose se na aktivne članove mreže firme B Auto u Republici Srbiji. Naznačene cene su preporučene cene.\nFirma B Auto zadržava pravo da u bilo koje vreme, bez prethodne najave, ažurira ili izmeni podatke na svojim web stranicima, naročito one koje se odnose na tehničke karakteristike, opremu predstavljenih modela i cene, uzimajući u obzir interaktivni karakter stranice. Za takve promene firma B Auto, njeni članovi mreže ili njeni zaposleni ne snose odgovornost.\nB Auto ne garantuje, niti izričito niti prećutno, uključujući garancije u pogledu upotrebljivosti odnosno pogodnosti za određenu svrhu, niti preuzima bilo kakvu odgovornost za bilo kakvu odgovornost za potpunost ili korisnost bilo koje od izloženih informacija, sistema, proizvoda ili procesa.\nInformacije dostupne na web stranicama ne smeju se smatrati osnovom za donosenje značajnih ličnih, finansijskih ili poslovnih odluka, te ste u tom smislu saglasni da nećete firmu B Auto smatrati odgovornim za neostvarivanje svojih očekivanja u vezi sa tim.\nB Auto neće odgovarati ni za kakvu štetu ili povredu (uključujući, ali ne isključivo direktnu ili indirektnu, slučajnu, nematerijalnu ili materijalnu štetu, gubitke ili troškove) nastalu kao rezultat upotrebe ili nemogućnosti upotrebe neke od informacija dostupnih na ovim web stranicama.\nMreža firme B Auto stoji vam na raspolaganju za sve informacije, naročito one vezane za cene, dostupnost predstavljenih modela, kao i najnovije promene na modelima. U tom smislu predlažemo konsultacije sa odgovarajućim stručnjakom koji će biti u mogućnosti da Vam da savet posebno prilagođen Vasoj konkretnoj situaciji.\nVećinu stranica možete posetiti bez davanja bilo kakvih podataka o sebi. No, ponekad su nam potrebni podaci kako bismo izvršili tražene usluge, pa stoga ovde sadržana izjava o zaštiti ličnih podataka objašnjava način prikupljanja i korišćenja podataka koji se koriste u tim situacijama. Podaci koje ćete nam dati smatraće se poverljivim u skladu sa relevantnim propisima Republike Srbije, pa ih zbog toga firma B Auto, nase poslovnice, kao i članovi naše prodajne mreže mogu koristiti samo u skladu sa zakonskim odredbama koje su na snazi, a tiču se poverljivosti podataka.\nFirma B Auto je dužna da štiti sigurnost Vaših ličnih podataka. Naročito kada su u pitanju transparentnost i zaštita Vaših prava, firme B Auto neće odati podatke koje bi trećim licima mogle omogućiti Vašu identifikaciju, osim u slučaju da informaciju prenesete Vi sami ispunjavajući formulare na web stranicama. Podaci ličnog karaktera koje ste nam dali znače da se slažete da ti podaci uđu u bazu podataka firme B Auto, kako bi se mogli koristiti prema zakonskim propisima koji su trenutno na snazi, u shodno niže navedenoj Izjavi o zaštiti ličnih podataka na koju pristajete pristupom web stranicama firme B Auto.\nNa temelju datiranog i potpisanog pismenog zahteva poslatog na adresu firme B Auto, možete iskoristiti sledeća prava: - Jednom godišnje, dobiti informaciju da li su Vaši lični podaci procesuirani ili ne; - Ažurirati date lične podatke; - Uskratiti odobrenje za dalje držanje, obradu i procesuiranje Vaših ličnih podataka zbog pravnih ili drugih važnih razloga, koji se odnose na vasu ličnu situaciju; Delimično ili potpuno komercijalno korišćenje podataka koje dobijete je zabranjeno bez prethodnog pismenog odobrenja firme B Auto, poslovnica ili radnika prodajne mreže.\nSaglasni ste i prihvatate da su Vaši lični podaci i informacije koje ste dali namenjeni bazi podataka firme B Auto, povezanih preduzeća unutar B Auto Grupe, kao i dilera i članova B Auto komercijalne mreže.\nPodaci i date informacije biće sačuvani u bazi podataka firme B Auto i smatraće se poverljivima.\nRadnici gore navedenih subjekata i druge osobe koje zbog prirode poslova koje obavljaju sa gore navedenim subjektima ili za gore navedene subjekte imaju pristup poverljivim podacima, obavezuju se da, osim u slučajevima propisanim relevantnim zakonskim propisima, neće saopštiti takve podatke trećim licima, iskoristiti ih protiv Vaših interesa, niti omogućiti trećim osobama da ih iskoriste. Saglasni ste i prihvatate da će se gore navedeni podaci i informacije koje ste dali koristiti isključivo od strane firme B Auto, povezanih preduzeća i članova B Auto komercijalne mreže, za svrhe obrade tržišta, izrade statističkih i analitičkih prikaza, za potrebe komercijalnih akcija, dostave ponuda i obaveštenja i da se neće koristiti u druge svrhe, osim u zakonom propisanim slučajevima ili uz Vašu pismenu saglasnost.\nSaglasni ste i prihvatate da firma B Auto, povezana preduzeća, kao i članovi B Auto komercijalne mreže mogu publikovati i u reklamne svrhe koristiti rezultate dobijene obradom tržišta, statističkim, analitičim ili sličnim prikazima, a koji su iskazani na osnovu podataka i informacija dobijenih od Vas.\nNe koristimo ovu tehnologiju da bismo imali pristup Vašim ličnim podacima koji se mogu otkriti. To je alat koji koristimo za prikupljanje zajedničkih statističkih podataka o korišćenju B Auto web stranice.\nUkoliko želite da objavite link koji vodi na vašu internet stranicu morate imati prethodno pismeno odobrenje od strane firme B Auto.\nDa biste to učinili morate da kontaktirate web mastera stranice firme B Auto.\nFirma B Auto čini sve što je u njenoj moći kako bi osigurala da Vas sva preusmeravanja sa naših Internet stranica upute na Internet stranice čiji je sadržaj kvalitetan u smislu da ne podstiče negativnosti.\nMeđutim, kako Vas naš link može uputiti na bilo koju adresu na Internetu, a pošto se web stranice i adrese na mreži brzo menjaju, firma B Auto nema nadzor nad stranicama koje se uz nju pojavljuju i ni u kom slučaju nije odgovorna za njihov sadržaj i/ili ažuriranje, niti za sadržaj koji se odnosi na te stranice.\nSvi su delovi postojeće stranice, uključujući i njeni linkovi, namenjeni samo Vama ali firma B Auto ne može uvek garantovati za sadržaj svake adrese na koju vas usmeri.\nB Auto ne garantuje da će ove web stranice uvek biti dostupne i raspoložive ili da neće sadržati greške ili viruse ili da će na njoj objavljeni podaci biti tačni i pouzdani.\nNi pod kojim uslovima firma B Auto, njene poslovnice ili članovi naše prodajne mreže nisu odgovorni za direktne ili indirektne nedostatke, oštećenja ili gubitak, posebno za materijalne nedostatke, gubitak podataka ili programa ili finansijske nedostatke, koji su rezultat konsultacija ili korišćenja ove stranice ili stranica koje su sa njom povezane.\nIste su prezentirane samo kao indikacija i ne mogu se smatrati ugovornom ponudom proizvoda ili usluga pruženih od strane firme B Auto, njenih poslovnica ili članova njene prodajne mreže. Moguće su greške ili propusti.\nB Auto neće odgovarati za bilo kakvu štetu ili povredu (uključujući, ali ne isključivo, direktnu ili indirektnu, slučajnu, nematerijalnu ili materijalnu štetu, gubitke ili troškove) nastalu kao rezultat upotrebe ili nemogućnosti upotrebe informacija dostupnih na ovim web stranicama, ili nečeg što je na njima objavljeno ili dodato od strane drugih korisnika.\nB Auto ne garantuje da su materijali sadržani na predmetnim web stranicama primereni ili korisnički dostupni na određenim lokacijama, odnosno ne odgovara za pristup istima sa teritorija države gde je njihov sadržaj zakonom zabranjen.\nB Auto zadržava pravo ažuriranja ili izmene uslova korišćenja u bilo koje vreme bez prethodnog obaveštenja. Najnovija verzija opštih uslova korišćenja može se pregledati klikom na link Pravne informacije koja se nalazi na dnu web stranice.


RTV5 :: Politika :: Sutra nastavak konstitutivne sednice i izbor predsednika RTV5\n| Sutra nastavak konstitutivne sednice i izbor predsednika\nSkupština Srbije izabraće sutra predsednika i potpredsednika i nastaviti konstitutivnu sednicu koja je prekinuta 31. maja, posle potvrdjivanja mandata poslanika, do dogovora o novoj vladi.\nNajčešće pominjani kandidat za predsednika parlamenta je Nebojša Stefanović iz Srpske napredne stranke.\nNa predlog predsednika Skupštine, parlament utvrdjuje broj potpredsednika koje predlaže najmanje 30 poslanika. Za potpredsednika će biti izabran kandidat za koga je glasala većina od ukupnog broja narodnih poslanika.\nPosle izbora novog rukovodstva, Skupština na novoj sednici treba da izabere vladu.\nVršilac dužnosti predsednika SNS Aleksandar Vučić rekao je pre nekoliko dana da će buduća vlada imati najverovatnije 16 resora, a ukupno 18 članova, uključujući predsednika i potpredsednike.\nTada je kazao i da će izmedju 24. i 26. jula biti formirana nova vlada koju će činiti koalicije oko SNS, Ujedinjenih regiona Srbije (URS), Socijalističke partije Srbije (SPS), stranke Sulejmana Ugljanina i Rasima Ljajića.\nRasim Ljajić biće potpredsednik nove vlade i ministar za unutrašnju i spoljnu trgovinu, telekomunikacije i informaciono društvo, dok će Ugljanin najverovatnije biti ministar bez portfelja i zadržaće Kancelariju za održivi razvoj.\nURS će se u vladi baviti ekonomijom, finansijama, regionalnim razvojem i evropskim integracijama, a članovi vlade iz te stranke biće Mladjan Dinkić, Verica Kalanović i Suzana Grubješić. Komentari


Nišlija prvak Srbije u plivanju\n04.08.2021 | Sport\nTakmičari iz Niša iskoristili su na najbolji način prednost domaćeg bazena na prvenstvu Srbije za kadete, juniore i u apsolutnoj kategoriji.\nFoto: Plivački klub Sveti Nikola/Dimitrije Didić\nMeđu najuspešnijima bili su plivači iz kluba Sveti Nikola, a posebno se istakao Stanković Strahinja. Ovaj Nišlija je osvojio zlato u disciplini 50 metara delfin stilom i to sa vremenom 24.71, što je njegov lični rekord.\nNikolić Mina osvojila je bronzanu medalju u apsolutnoj konkurenciji u disciplini 200m mešovito sa vremenom 2:27.23 i time popravila svoj lični rekord za više od dve sekunde. U poslednjoj disciplini takmičenja Plivački klub Sveti Nikola ostvario je veliki uspeh sa osvojenom bronzanom medaljom u štafetnoj trci 4x50 metara slobodnim stilom. Deo bronzanog tima bili su Tadija Ćirić, Ilija Kocić, Nikola Đorđević i Strahinja Stanković.\nSa tri medalje na državnom prvenstvu, iz Plivačkog kluba Sveti Nikola poručuju da su na najbolji način završili sezonu koja je ove godine kasnila zbog pandemije, uz obećanje da će već od septembra nastaviti sa treninzima kako bi i u budućnosti na najbolji način predstavili svoj grad na domaćim i državu na međunarodnim takmičenjima.\nKUU "Kopaonička frula Brus" čuva folklornu tradiciju\nRekordan broj novozaraženih koronom u Nišu\nMihajlović o energetskoj politici Vlade Srbije\nSvetski dan Alchajmerove bolesti\n7.232 novozaražena koronom, još 38 smrtnih slučajeva


Pristup finansiranju preduzeća u okviru... - Vuković i partneri\nPristup finansiranju preduzeća u okviru…\nOd: Predrag Miladinović i Jelisaveta Janić,\nPristup finansiranju preduzeća u okviru Evrozone tokom 2020. godine\nEvropska centralna banka (“ECB”) je u novembru 2020. godine objavila svoju tradicionalnu godišnju Analizu o pristupu finansiranju preduzeća u evro zoni (“Survey on the Access to Finance of Enterprises in the euro area”). Analiza predstavlja rezultate istraživanja sprovedenog u periodu od 7. septembra do 16. oktobra 2020. godine, dok se samo istraživanje kao i prethodnih godina pokriva period od aprila do septembra 2020. godine. Istraživanje je sprovedeno na uzorku od 11,019 malih i srednjih preduzeća iz celokupne Evrozone, od kojih 91% ima manje od 250 zaposlenih. Istraživanje je naročito specifično jer se odnosi na period prvog talasa COVID-19 krize, kada su mnoge evropske ekonomije bile u “lockdown-u” i poslovanje MSP se nalazilo u vanrednim okolnostima.\nKao posledica krize izazvane virusom COVID-19, preduzeća su signalizirala da je njihov najveći problem u 2020. godini dramatičan pad tražnje od čak 46% u poređenju sa prethodnom godinom. Kao posledica pada prihoda, zabeležen je i pad nivoa ulaganja u stalnu imovinu od 10%, pad nivoa ulaganja u obrtna sredstva od 15%, kao i pad broja zaposlenih od 10%. Hronični problemi pronalaska puta do potrošača i problemi pristupa kvalifikovanoj radnoj snazi su iz ovog razloga po prvi put posle dužeg perioda postali manje bitni MSP u okviru Evrozone.\nPreduzeća iz Evrozone su pristup finansiranju označila kao jedan od manje značajnih problema u svom poslovanju tokom 2020. godine, budući da je svega 10% preduzeća ukazalo na ovu okolnost kao problem. Naravno, izuzeci postoje, i pristup finansiranju ostaje veliki problem preduzećima pojedinih zemalja članica, poput Grčke gde je ovo i dalje jedan od gorućih problema kao i Italije.\nBez obzira na ovakvu percepciju problema pristupu finansiranju, anketirana preduzeća su naglasila da je njihova potreba za kreditiranjem porasla. Čak 20% anketiranih preduzeća (8% u 2019. godini) prijavilo je da su im tokom 2020. godine bili neophodni bankarski krediti za likvidnost, 12% (11% u 2019. godini) da su im potrebni trgovački krediti (“valute”), a 6% (10% u 2019. godini) finansiranje putem lizinga ili drugih oblika kupovina na rate. Sredstva su najčešće korišćena za tekuću likvidnost, odnosno dominantno za refinansiranje postojećih obaveza (porast sa 13% u 2019. godini na 17% u 2020. godini). 38% anketiranih preduzeća je apliciralo za različite vrste kredita (skok od 18% u poređenju sa 2019. godinom), a 71% od tog broja je i dobilo finansiranje koje su zahtevali (što je takođe rast od 4% u poređenju sa prethodnom godinom).\nParalelno sa većom potražnjom za eksternim (pre svega bankarskim finansiranjem), preduzeća su prijavila da je i ponuda sredstava za eksterno finansiranje bila dovoljna, što je najvećim delom posledica raznih nacionalnih državnih mera pomoći u kreditiranju privrede. Po prvi put od 2009. godine, MSP Evrozone su iskazala zadovoljstvo poboljšanjem mogućnosti pristupa finansiranju koje dolazi iz javnih fondova. Kao posledica ove okolnosti, dolazi i činjenica da su se preduzeća zaduživala pod povoljnijim kamatnim stopama nego ranije, i pružala manje sredstvava obezbeđenja. Istovremeno sa smanjenim kamatama, drugi troškovi finasiranja poput naknada su porasli. Istraživanje je čak pokazalo da je ukupna ponuda finansiranja za MSP na nivou Evrozone bila veća od potreba malih i srednjih preduzeća.\nBilansi stanja preduzeća iz Evrozone pogoršali su se u ovom krugu istraživanja prvi put od globalne finansijske krize. Neto procenat MSP koji ukazuje na porast njihovog odnosa duga i aktive porastao je na 8% (sa -4%), završavajući produženi trend razduživanja MSP beležen od 2010. godine.\nOčekivanje MSP iz Evrozone u pogledu poslovanja u narednom periodu je da će prihodi i profit biti na daleko nižem nivou nego u periodu pre početka COVID-19 pandemije, kao i da će pristup finansiranju u narednom periodu biti teži nego što je bio tokom 2020. godine, s obzirom da se očekuje smanjenje dostupnosti eksternih izvora finansiranja, naročito bankarskih zajmova, što je i logično očekivanje imajući u vidu ograničeno trajanje državnih mera pomoći.\nCelokupnu Analizu možete pročitati na sledećem linku:\nSlučaj Zorice Jovanović – okidač zakonskog...\nRast kreditne aktivnosti banaka nastavljen i u...


Amira Medunjanin nastupa onlajn na Arsenal Festu - Glas Srpske\nAmira Medunjanin nastupa onlajn na Arsenal Festu\nG.S. 11.09.2020 14:44\nKRAGUJEVAC - Pjevačica sevdalinki i tradicionala svjetskog glasa Amira Medunjanin nastupa prvi put na Arsenal Festu, koji se usljed pandemije Kovid-19 i vanredne situacije u Kragujevcu održava ovih dana online bez prisustva publike, a njeno izvođenje može se pratiti večeras od 21:00 preko zvanične fejsbuk strane festivala, najavili su organizatori.\nNa jubilarnom Arsenalu 10 Amira nastupa u posebnom izdanju, u pratnji vrsnog harmonikaša Mustafe Šantića, sa kojim je sarađivala ranije gostujući njegovom Mostar Sevdah Reunion-u, a nedavno su ponovo radili zajedno na njenom aktuelnom albumu "For Him And Her", na kome je snimila pesme koje su izvodili Toma Zdravković i Silvana Armenulić.\nAmira ističe da "apsolutno nije postojala dilema" da li da nastupi na Arsenalu bez publike, jer je imala veliku želju da svojim dolaskom u Kragujevac podrži festival.\n"Sviranje online i ispred ljudi su totalno dva različita sveta. Nemate interakciju sa ljudima koja je neophodna za svakog izvođača, zarad razmene energije. Prilagođavamo se vremenima kakva jesu, trudimo se dati maksimum. Zamišljam da ispred sebe imam more ljudi. Kad ste na bini ionako ne vidite 90 posto dvorane jer su reflektori upereni u oči. Jedino fali energija koja se oseća na koncertu. Ali sigurna sam da će ljudi koji nas budu pratili biti sa nama i da ćemo to osetiti na neki način", kaže Amira.\nOcenivši da je globalna panedmija Kovid-19 "upozorenje čovečanstvu zbog svega što radimo planeti", Amira kaže da su joj poslednji nekoliko meseci mnogo nedostajali koncerti.\n"Muzika je nešto najlepše što postoji na svetu, pored života i ljubavi. Sad se pokazalo da bez muzike ljudi venu. Ja sam bila kao biljka pet meseci bez nastupa", kaže


Predškolska ustanova da upiše dete sa potvrdom o odlaganju vakcinacije – DnevniZurnal\nPredškolska ustanova da upiše dete sa potvrdom o odlaganju vakcinacije\nby admin 09/02/2022, 13:32 1.2k Views\nZaštitnik građana Zoran Pašalić zatražio je od predškolske ustanove “Bucko” iz Sokobanje da dete iz tog mesta pod hitno upiše u pripremni predškolski program, iako od rođenja nije vakcinisano, jer mu je vakcinacija prema mišljenju lekara odložena na određeni period.\nKako se navodi u saopštenju, ombudsman smatra da je ta predškolska ustanova učinila propust u radu, jer je suprotno zakonu odbila zahtev za upis nevakcinisanog deteta kome je vakcinacija prema lekarskom izveštaju iz novembra 2021. godine po preporuci imunologa odložena za još tri meseca.\nU postupku kontrole pravilnosti i zakonitosti rada nadležnih organa, koje je Pašalić pokrenuo po pritužbi roditelja deteta, on je utvrdio da je Ministarstvo prosvete načinilo propust jer po saznanju da dete nije upisano u predškolsku ustanovu nije preduzelo mere kako bi se ispravio propust preškolske ustanove.\nPašalić je naveo da Zakon o zaštiti stanovništva od zaraznih bolesti i Pravilnik o imunizaciji i načinu zaštite lekovima ne predviđaju da je prilikom upisa u predškolsku ustanovu potreban poseban dokument koji roditelj ili staratelj treba da priloži, ali je dodao da je za boravak deteta u kolektivu neophodna potvrda izabranog pedijatra kojom se dokazuje vakcinalni status.\nPašalić je zatražio da predškolska ustanova bez odlaganja upiše dete i da se odmah po upisu obrati Ministarstvu zdravlja, kako bi utvrdila da li potvrda koju su roditelji deteta podneli uz zahtev za upis predstavlja podobnu ispravu za boravak deteta u ustanovi, kao i da ga u roku od 15 dana obavesti o postupanju po preporukama.\nTražio je i od nadležnog ministarstva da izvrši inspekcijski nadzor u predškolskoj ustanovi “Bucko”, kako bi utvrdilo da li je izvršen upis deteta u skladu sa Zakonom o osnovama sistema obrazovanja i vaspitanja i da ga o rezultatima nadzora obavesti u roku od 30 dana.


Da li Srbija želi da potpiše Sporazum o pridruživanju sa EU?\nPremijer Vojislav Koštunica izjavio je da bi potpis na Sporazum o stabilizaciji i pridruživanju Evropskoj uniji značio potpis priznanja nezavisnosti Kosova i još jednom se izjasnio da Srbija ne može da potpiše Sporazum ako Unija pošalje svoju misiju na Kosovo. Taj stav ponovio je i ministar za Kosovo Slobodan Samardžić.\n«Sporazum o stabilizaciji uključuje paket taktičkih poteza koji treba da dovede do nezavisnosti. Nama je stalo do Sporazuma o stabilizaciji i pridruživanju, to je strateški dokument za ovu zemlju, od neobničnog značaja, ali ne znači da moramo da ga prihvatimo u ovom scenariju.»\nS druge strane, predsednik Srbije Boris Tadić izjavio je ranije da se pravi lažni utisak u domaćoj javnosti da Evropska unija hoće da uzme Kosovo i naglasio da Unija ne može da prizna Kosovo već samo pojedinačno zemlje koje su članice EU.\nNa sastanak šefova diplomatija Evropske unije putuje ministar spoljnih poslova Srbije Vuk Jeremić koji je pre polaska izjavio da u Brisel nosi stav iz Beograda :\n«Da je Srbija čvrsto opredeljena za svoju evropsku budućnost, da se nadamo što skorijoj institucionalizaciji naših sve bližih odnosa, a prvi korak u tom smislu predstavlja i Sporazum o stabilizaciji i pridruživanju.»\nSličan stav kad su u pitanju evropske integracije Srbije ima i vicepremijer Božidar Đelić :\n«Nema više mnogo nedoumica. Vidi se da sve zemlje članica i EK žele da potpišu sporazum sa našom zemljom sa izuzetkom Holandije i Belgije. U ponedeljak svi ministriinostranih poslova Evropske unije će raspravljati o najboljem i najbržem momentu kada može da se potpiše sporazum sa Srbijom. Možda već ove nedelje.»


Tag / Iskander M / Vesti online\nŠta sve mogu "Iskanderi"?\nOtkako su se pojavili u ruskoj vojsci raketni sistemi "Iskanderi" izazivaju nervozu na Zapadu, jer ih bije glas da im nema ravnih u svetu po preciznosti pogađanja, razornoj moći, kratkoj pripremi...\nOdbrana iz Kalinjingrada: Ruski Iskander M izazvao paniku na Baltiku\nRusija je u svojoj baltičkoj enklavi Kalinjingradu trajno rasporedila raketne sisteme "Iskander", koji mogu da ponesu nuklearne bojeve glave. Litvanske vlasti ocenjuju da to predstavlja pretnju za...\nTelevizijski kanal "Zvezda" objavio je kadrove lansiranja poboljšane rakete kompleksa "Iskander M" na vežbama Organizacije ugovora o kolektivnoj bezbednosti u Tadžikistanu. Rakete su lansirane s...\nVIDEO: Rusija testirala "zastrašujuću" raketu\nRusi usavršili vojnu opremu: Rakete će da razaraju i pod zemljom\nRusi modernizuju "Iskander"\nMinistarstvo odbrane Rusije odobrilo je plan modernizacije operativno-taktičkih raketnih kompleksa "Iskander M". "Očekuje se da će te sisteme u različitim modifikacijama ruska vojska koristiti u...\nŠvedska menja raketne sisteme zbog navodne ruske pretnje\nŠvedska ima nameru da zameni svoj "arhaični" raketni sistem "Rejtion" MIM - 23 "jastreb" modernijim sistemom, zbog navodne pretnje od Rusije, zbog prisustva raketnih baterija "Iskandera" u...\nVIDEO: "Iskanderi" prvi put prešli granicu Rusije\nMinistarstvo odbrane Rusije objavilo je video-snimak prvih lansiranja raketa iz kompleksa "Iskander“ van granica Rusije.\nVIDEO: Rusija sprema još moćniju verziju raketnog sistema Iskander M\nPoboljšana verzija operativno-taktičkog raketnog sistema Iskander-M biće napravljena narednih godina, javljaju mediji.


Predsjednica Republike Srpske uputila čestitku povodom 1. maja – Međunarodnog praznika rada – Predsjednik Republike Srpske | Željka Cvijanović\nPredsjednica Republike Srpske uputila čestitku povodom 1. maja – Međunarodnog praznika rada\nPredsjednica Republike Srpske Željka Cvijanović, povodom 1. maja – Međunarodnog praznika rada, uputila je čestitku svim građanima, radnicima i sindikalnim organizacijama u Republici Srpskoj.\n„Povodom 1. maja – Međunarodnog praznika rada, svim građanima, radnicima i sindikalnim organizacijama u Republici Srpskoj, upućujem srdačne čestitke, sa željom da njegova simbolika dodatno afirmiše rad, solidarnost i razvoj.\nU nastojanju da ublaži negativne posljedice aktuelne ekonomske krize, Republika Srpska je fokusirana na jačanje domaće privrede i preduzetništva, kao i regionalno povezivanje i saradnju, s ciljem poboljšanja životnog standarda svih građana.\nU tom smislu, institucije Republike Srpske ulažu maksimalne napore u održavanju javnih investicija i potrošnje, očuvanju svakog radnog mjesta, stvaranju uslova za nova zapošljavanja, kao i unapređenju materijalnog položaja zaposlenih i ukupnih prava radnika.\nU pronalaženju najboljih rješenja i mehanizama za saniranje negativnih ekonomskih posljedica, zajedno sa poslovnom zajednicom i socijalnim partnerima, donesene su brojne mjere za zaštitu domaće ekonomije.\nSvjesni izazova sa kojima se suočavaju radnici i društvo u cjelini, izražavam duboko uvjerenje da će i najavljena zakonska rješenja za povećanje ličnih primanja i socijalna davanja, doprinijeti da novonastale izazove prebrodimo na najbezbolniji način.\nBez obzira na dugotrajnost ekonomske krize, ostajemo posvećeni kreiranju što boljeg ambijenta za rad, život i stvaranje, a osnovne pretpostavke za to su mir, stabilna i jaka Republika Srpska“, navodi se u čestitki predsjednice Cvijanović.